title: Rambo (elokuva)

text: Kahden viikon kuluttua, pastori Arthur Marsh löytää Rambon ja kertoo tälle että nuoret ihmisoikeustyöskentelijät eivät ole vieläkään palanneet ja heitä ei onnistuta paikantamaan. Marsh panttasi kotinsa ja keräsi rahaa palkatakseen palkkasotureita hakemaan nuoret työntekijät, joita pidetään sotilaiden vankeina. Rambo suostuu opastamaan palkkasoturit jokea pitkin samaan paikkaan mihin hän jätti lähetyssaarnaajat mutta haluaa paikalle päästyään osallistua pelastukseen. Palkkasotilaat kieltäytyvät ja lähtevät omin neuvoin etenemään viidakossa, kohdaten teloitusryhmän joka laittaa vangitut siviilit juoksemaan miinoitetulle riisipellolle. Rambo kuitenkin on seurannut sotilaita salaa ja ilmestyy paikalle, tappaen samalla jousella kaikki burmalaiset sotilaat.


title: Rambo (elokuva)

text:
Palkkasoturit päättävät ottaa Rambon mukaansa. Yhdessä he tunkeutuvat burmalaisten joukkojen linnakkeeseen pelastamaan lähetystyöntekijöitä. Rambo onnistuu saamaan heidät ulos, mutta kun totuus aamulla paljastuu burmalaisille, alkaa pakomatka.
Tämä on ensimmäinen Rambo-elokuva, jossa ei esiinny Rambon ystävä ja mentori, eversti Trautmania, jonka näyttelijä Richard Crenna kuoli syöpään vuonna 2003. Kolmen ensimmäisen Rambon musiikista vastasi Jerry Goldsmith, mutta hänkin menehtyi syöpään vuonna 2004. Neljännen Rambon musiikista vastasi Brian Tyler.


title: Rambo (elokuva)

text: Elokuva sai ristiriitaisia arvosteluja elokuvakriitikoilta. Rotten Tomatoesin keräämistä 141:tä arvostelusta 37 % oli elokuvalle positiivisia. Toisaalta CinemaScoren kyselyiden mukaan elokuvan katsojat antoivat sille arvosanaksi A–. Elokuva tuotti ensimmäisellä esitysviikollaan 18,15 miljoonaa Yhdysvaltain dollaria, jääden tuolla viikolla hieman jälkeen tuolla viikolla eniten myyneestä elokuvasta "Mitäs me spartalaiset". Yhteensä elokuva tuotti maailmanlaajuisesti 113 244 290 dollaria. Elokuva kiellettiin Myanmarissa, jonne sen tarina sijoittuu.


title: Rambo (elokuva)

text: Elokuva tunnettiin tuotantonsa aikana useilla eri työnimillä.


title: Ei kenenkään lähimmäinen

text: Ei kenenkään lähimmäinen on vuonna 1996 julkaistu "20 suosikkia" -sarjaan kuuluva Hortto Kaalon kokoelmalevy.


title: Max Pauly

text: Max Pauly (1. kesäkuuta 1907 Wesselburen, Saksa – 8. lokakuuta 1946 Hameln, Saksa) oli SS-Sturmbannführer, joka toimi Stutthofin, Hohengemman ja Neuengammen keskitysleirien komentajana Toisen maailmansodan aikana.


title: Max Pauly

text: Pauly perusti ensimmäisen Saksan ulkopuolisen keskitysleirin, Stutthofin, vain päivää sodan syttymisen jälkeen 2. syyskuuta 1939 ja toimi sen johtajana elokuuhun 1942 asti.


title: Max Pauly

text: Max Pauly joutui oikeuden eteen erityisesti sodan loppuvaiheissa johtamansa Neuengammen keskitysleirin julmuuksista brittiläisessä sotarikosoikeudessa 18. maaliskuuta–13. toukokuuta 1946 Hampurissa. Hänet tuomittiin yhdessä 11 kollegansa kanssa kuolemaan ja teloitettiin hirttämällä 8. lokakuuta 1946.


title: Maailman antidopingtoimisto

text: Maailman antidopingtoimiston (; ) tärkein tehtävä on yhtenäistää maailmanlaajuista dopingin vastaista työtä ja dopingvalvontaa sekä puolustaa urheilun eettisyyttä ja taata urheilijan oikeus puhtaaseen urheiluun.


title: Maailman antidopingtoimisto

text: Wada perustettiin Lausannessa, Sveitsissä 10. marraskuuta 1999. Wadan päämaja sijaitsee Montrealissa, Kanadassa. Lisäksi Wadalla on alueellisia toimistoja Etelä-Afrikassa, Japanissa, Sveitsissä ja Uruguayssa.


title: Maailman antidopingtoimisto

text: Valtiot ovat sitoutuneet tukemaan Wadan toimintaa Unescon antidopingsopimuksen kautta. Wadan rahoituksesta tulee puolet Kansainväliseltä Olympiakomitealta ja puolet eri maanosien valtioilta. Suomen edustusta Wadassa koordinoi opetusministeriö yhteistyössä Suomen urheilun eettinen keskus SUEKin kanssa. Suomi on aktiivisesti mukana Maailman antidopingsäännöstön ja alueellisten antidopingohjelmien kehittämistyössä. Suomella on kaksi paikkaa Wadan asiantuntijaryhmissä.


title: Maailman antidopingtoimisto

text:
Wadan päätehtävät ovat: Wadan hallintoneuvosto hyväksyi uuden Maailman antidopingsäännöstön 15.11.2013 ja se tuli voimaan 1.1.2015. Wada seuraa kaikkien antidopingorganisaatioiden säännöstön noudattamista. Maailman antidopingsäännöstöön liittyy kansainvälisiä standardeja, joiden noudattaminen on pakollista antidopingtyössä. Näitä standardeja ovat:
Opetusministeriön liikuntayksikön johtaja Harri Syväsalmi toimi Wadan hallintoneuvoston sihteerinä Lausannessa Sveitsissä vuosina 2000–2003. Syväsalmi erosi tehtävästään kesken kauden, ja päätti palata Suomeen henkilökohtaisten syiden takia jo aiemmin. Syväsalmi ehti kuitenkin perustaa Wadan toimiston, hallinnon sekä käynnisti toiminnan. Lisäksi Syväsalmi oli uudistamassa Maailman antidopingsäännöstöä, joka hyväksyttiin järjestön maailman kongressissa maaliskuussa vuonna 2003 Kööpenhaminassa.


title: Maailman antidopingtoimisto

text: Peter Tallberg toimi Wadan hallintoneuvoston jäsenenä vuodesta 1999. Suvi Linden toimi Euroopan Unionin edustajana Wadassa vuosina 2000–2002. Farmasian tohtori, dosentti Tiia Kuuranne on ollut vuodesta 2013 laboratorioasiantuntijaryhmässä, ja liikuntalääketieteen erikoislääkäri Katja Mjøsund on vuodesta 2015 ollut erivapausmenettelyn asiantuntijatyöryhmässä.


title: Askia Mohammad Ture

text: Askia Mohammad Ture (noin 1442–1538) oli afrikkalaisen Songhain valtakunnan johtaja. Mohammad Ture sai kunnianimen "askia", 'voimakas', taisteluidensa seurauksena, ja nimi periytyi hänen seuraajilleen. Mohammad Turen hallituskaudella Songhai vahvistui ja laajeni Länsi-Afrikan kaikkien aikojen suurimmaksi valtioksi. Songhai hallitsi lännessä entisen Malin kuningaskunnan alueita ja laajeni hausojen maille nykyiseen Nigeriaan asti.


title: Askia Mohammad Ture

text: Mohammad Ture lisäsi voimakkaasti kauppaa Euroopan ja Aasian kanssa. Timbuktu, Gao ja Djenné kehittyivät tärkeiksi kauppapaikoiksi. Hän edisti lukutaitoa ja perustutti useita kouluja. Hänen hallituskaudellaan julkaistiin useita oppikirjoja ja "Sudanin historia", josta tuli myöhemmille historioitsijoille arvokas lähde ja ajankuva.


title: Askia Mohammad Ture

text: Mohammad Ture oli itse harras muslimi, ja teki pyhiinvaelluksen Mekkaan 1496, mutta ei käännyttänyt alaisiaan pakolla.


title: John Rambo

text: John Rambo voi tarkoittaa seuraavia:


title: Uccpárnáá Vuoli Ilmar

text: Uccpárnáá Vuoli Ilmar (virallisissa asiakirjoissa Niilo Ilmari Mattus) (s. 9. helmikuuta 1945 Ylivieska) on inarinsaamelainen kielityöntekijä ja kulttuurivaikuttaja ja Anarâškielâ servin aktiivinen toimija sekä vuosina vuosina 2012–2015 Suomen saamelaiskäräjien kielineuvoston varajäsen. Lapsena hän asui Syysjärven () kylässä Inarin pohjoisosassa ja kävi koulua Kaamasessa. Vuonna 1966 hän toimi rauhanturvaajana, minkä jälkeen hän palasi Suomeen ja oli työssä rajavartijana vuosina 1967–1995.


title: Uccpárnáá Vuoli Ilmar

text: Uccpárnáá Vuoli Ilmar on tehnyt paljon töitä inarinsaamen eteen, esimerkiksi Anarâškielâ servin perustajajäsenenä ja toimittamalla yhdistyksen "Anarâš"-lehteä vuodesta 1988 lähtien. Sen lisäksi hän on kirjoittanut ja toimittanut useita inarinsaamenkielisiä kirjoja, esimerkiksi dokumenttiromaanin "Čovčjäävrist Kaamâsân" (Syysjärveltä Kaamaseen). Yhdessä Matti Morottajan kanssa hän on toimittanut novellikokoelman "Kyelisieidi maccâm já eres novelleh" (Kalaseidan paluu ja muita novelleja), joka ilmestyi jouluna 2005.


title: Uccpárnáá Vuoli Ilmar

text: Hän on suorittanut suorittanut kokelasluokan radioamatöörin pätevyystutkinnon vuonna 1972.


title: Rakkaudesta elämään

text: Rakkaudesta elämään (JHN 2034) on Pelle Miljoona & Avoimet Ovet -yhtyeen studioalbumi vuodelta 1981. Se on yhtyeen ainoaksi jäänyt albumi sekä Pelle Miljoonan kuudes albumi. Tällä levyllä Pelle Miljoona ottaa kantaa yhteiskunnallisiin kysymyksiin. Albumista ilmestyi CD-versio vuonna 1995 (JHNCD 2034).


title: Rakkaudesta elämään

text: Albumin sisäpussin kuvat ovat 'Sienipilven varjossa' -kiertueelta 17. marraskuuta – 15. joulukuuta 1980.


title: Rakkaudesta elämään

text: Kaikki kappaleet säveltänyt ja sanoittanut Pelle Miljoona sekä sovittanut Avoimet Ovet.


title: Rakkaudesta elämään

text: A-puoli


title: Rakkaudesta elämään

text: B-puoli


title: Pianokonsertto nro 3 (Rautavaara)

text: Einojuhani Rautavaaran kolmas pianokonsertto "Gift of Dreams" on säveltäjänsä uudempaan tuotantoon kuuluva teos pianolle ja sinfoniaorkesterille. Konsertto syntyi vuonna 1998 pianisti Vladimir Aškenazyn tilauksesta. Aškenazy halusi teoksen, jota hän voisi klassismin ajan tavan mukaisesti johtaa pianosolistin paikalta käsin, ilman kapellimestaria. Tästä syystä kolmannessa pianokonsertossa ei ole esimerkiksi niin tiheästi tahtilajin vaihdoksia kuin Rautavaaran teoksissa yleensä, koska niitä olisi hankala johtaa vaativan solistitehtävän lomasta. Konserton alaotsikko "Gift of Dreams" (Unien lahja) on sitaatti eräästä Rautavaaran 1970-luvulla säveltämästä kuorolaulusta Charles Baudelairen runoon. Runo sisältää sanat ""les don des rêves"", "unien lahja". Motiivi f-es-des-e, jolla mainitut sanat lauletaan esiintyy pitkin konserttoa erilaisina muunnelmina. Aškenazy teki konsertosta levyn Ondine-levymerkille, joka otettiin lämpimästi vastaan sekä kriitikoiden että klassisen musiikin harrastajien keskuudessa. Samalla levyllä on myös Rautavaaran orkesteriteos "Autumn Gardens" Aškenazyn johtamana.


title: Pianokonsertto nro 3 (Rautavaara)

text: Ensimmäinen osa alkaa sordinoitujen jousien pitkälinjaisena ja tyynenä mietiskelynä. Piano astuu näyttämölle pehmein impressionistisin soinnuin, jotka tuovat mieleen Debussyn. Musiikki yltyy rauhallisen alun jälkeen vähitellen romanttisen kiihkeään menoon, kunnes loppua kohti vetäytyy takaisin omaan salaperäiseen maailmaansa. Hitaan toisen osan alussa kuullaan yksi muunnelma em. ns. "unimotiivista". Pianon soolokadenssi osan keskivaiheilla johdattaa musiikin hetkeksi dramaattisempaan vaiheeseen, kunnes tunnelma jälleen tyyntyy. Finaali on konserton selkeästi vauhdikkain ja voimakasilmeisin osa. Siinä kuullaan myös groteskimpia sointitehoja vastakohtana kahden ensimmäisen osan unenomaiselle lyyrisyydelle. Teos huipentuu lopulta viulujen intensiivisen teemaan sekä pianon ja gongien massiivisiin sointuihin. Partituurin loppusivuilla musiikki vaimenee ""kuin etääntyvä näky, ehkä uni"", kuten säveltäjä kirjoitti kantaesityskommentissaan.


title: Englannin historia

text: Englannin historia kertoo Englannista vuoteen 1707 saakka, jolloin Britteinsaarten kuningaskunnat yhdistyivät Yhdistyneeksi kuningaskunnaksi. Tästä jatkuu Yhdistyneen kuningaskunnan historia.


title: Englannin historia

text: Jääkauden lopuilla ihmiset saapuivat Isoon-Britanniaan kuivaa maakannasta pitkin merenpinnan ollessa nykyistä alempana. Syntyi mesoliittinen metsästyskulttuuri, joka päättyi neoliittisten maanviljelijöiden tuloon noin 4800 eaa. Maanviljelyn vakiintuminen vei 500–1 000 vuotta. Stonehengen kivikehä rakennettiin suureksi aivan kauden lopuilla.


title: Englannin historia

text: Noin 2700 eaa. saarelle saapui kellopikarikansa, joka osin jatkoi megaliittista perinnettä. Viimeistään tämä kansa toi pyörän Britanniaan. Kupari ilmestyi 3000 eaa. ja pronssi noin 2150 eaa. Pronssi levisi laajalle 2000–1600 eaa. indoeurooppalaisen polttohautauksen mukana. Noin 1600 eaa. alkoi laaja tinakauppa muun Euroopan, muun muassa Mykenen kanssa. Tämä kertoi osaltaan päälliköiden mahdista. Etelä-Englantiin syntyikin rikas Wessexin kulttuuri.


title: Englannin historia

text: Esikelttiläinen uurnakenttäkulttuuri mullisti sotaisalla tulollaan Ison-Britannian noin 1200–1000 eaa. Noin 750 eaa. raudantyöstämistaito levisi Keski-Euroopasta Isoon-Britanniaan. Keltit saapuivat Britteinsaarille noin 500 eaa. Rautakaudella tehtiin monia mäkilinnoituksia, jotka kuitenkin jäivät pois käytöstä noin 350 eaa. Rooman kulttuuri alkoi vaikuttaa Britteinsaarilla kaupan välityksellä noin 175–100 eaa.


title: Englannin historia

text: Noin vuosina 44–410 Ison-Britannian saarella sijaitsi Britannia, Rooman provinssi. Julius Caesar teki kaksi sotaretkeä Britanniaan vuosina 55 eaa. ja 54 eaa. Näiden aikana hän muun muassa sai catuvellaunien heimon taitavan päällikön Cassivellaunuksen antautumaan ja teki trinovanttien heimosta liittolaisiaan. Caesarin sotaretkestä voi lukea "aikalaiskertomuksen" teoksesta Commentarii de bello Gallico (suom. Gallian sota).


title: Englannin historia

text: Roomalaiset vetäytyivät saarelta vielä Caesarin elinaikana, mutta palasivat sinne Claudiuksen johdolla vuonna 43. Toisella, noin 40 vuotta kestäneellä sotaretkellään, roomalaiset valtasivat nykyisen Englannin ja Walesin alueet sekä osia eteläisestä Skotlannista. Vuosisatojen saatossa Rooman valta alueella vaihteli rajoittuen pohjoisessa useimmiten Hadrianuksen muuriin, eräässä vaiheessa Antoninuksen muuriin. Suurin ja tärkein roomalaisia vastustaneista kapinoista oli Boudiccan kapina. Roomalaiset perustivat alueelle useita kaupunkeja, kuten Bathin ja Londiniumin, sekä rakensivat alueelle laajan tieverkoston. Roomalaisvallan johdosta, ja sen edistämänä, kristinusko saapui alueelle 200-ja 300-lukujen taitteessa.


title: Englannin historia

text: Kansainvaellusaikana Britteinsaarille saapuivat germaanikansat anglit, saksit ja juutit, sekä heidän mukanaan pieniä määriä friisejä. Germaanit syrjäyttivät valtaamiensa aluiden alkuperäisväestön ja alkuivat vähitellen sulautua yhteen anglosakseiksi. Anglosaksien yhdistyneestä alueesta, Anglimaasta (), on saattanut juontua nykyinen nimitys Englanti.


title: Englannin historia

text: 600–800-lukujen aikakautta Englannissa kutsutaan nimellä "heptarkia". Anglosaksit järjestäytyivät kuningaskunniksi, joista seitsemän saavutti valta-aseman. Nämä kuningaskunnat olivat Northumbria, Mercia, Itä-Anglia, Wessex, Essex, Kent ja Sussex. Muita pienempiä anglosaksikuningaskuntia olivat muun muassa syrjäisemmät Hwicce, Lindsey, Keski-Anglia ja Magonsaete.


title: Englannin historia

text: Kristinusko palasi Englantiin 600-luvun aikana sekä lännestä kelttien parista että idästä mantereelta. Kentin kuningas Ethelberg otti kristityn frankkiprinsessan vaimokseen ja hänestä tuli ensimmäinen kristitty anglosaksikuningas noin vuonna 601.


title: Englannin historia

text: Viikinkiajan katsotaan alkaneen Englannissa noin vuonna 793, jolloin viikingit tuhosivat Lindisfarnen. Vähitellen viikingit alkoivat asettua Brittiensaarille ja 860-luvulle tultaessa he alkoivat valloittaa alueita Englannista. Jorvikista tuli viikinkien hallitseman Danelagenin keskus. Viikingit valloittivat useita anglosaksien kuningaskuntia ja myös Essex ja Itä-Anglia tuhoutuivat.


title: Englannin historia

text: Wessexistä kehittyi viikinkiaikana Englannin vahvin kuningaskunta. Se sai haltuunsa Kentin ja Sussexin ja peri veroa Mercialta ja useilta Walesin kuninkailta. Wessexin kuningasta Egbertiä (kuoli 839) pidetään yleisesti ensimmäisenä koko Englannin kuninkaana, vaikkakin hänen arvonimensä oli Bretwalda (sananmukaisesti "Britannian lääninherra") ja teoriassa hän oli samanarvoisten englantilaisten hallitsijoiden johtaja. Arvonimi Englannin kuningas syntyi kaksi hallitsijapolvea myöhemmin, ja sen ensimmäinen kantaja oli Alfred Suuri, joka vapautti Lontoon viikinkien hallinnasta ja hallitsi 871–899.


title: Englannin historia

text: Alfred Suuren jälkeen valtaistuimelle nousi hänen poikansa Edvard Vanhempi. Hän aloitti lankonsa Ethelredin kanssa laajat rakennustyöt ja laajentumispyrkimykset. Edvard Vanhemman kuoltua hänen poikansa Athelstan seurasi häntä Wessexin ja Mercian valtaistuimelle. Athelstan onnistui yhdistämään kaikki anglosaksien kuningaskunnat yhteiseksi valtakunnaksi 900-luvulle tultaessa.


title: Englannin historia

text: Seuraavina vuosisatoina skandinaavit saivat jalansijaa Englannista, ja Englannin kuningaskunnasta tuli yli puoleksi vuosisadaksi osa Knuut Suuren luomaa laajaa tanskalaisvaltakuntaa, kunnes se sai hetkeksi itsenäisyyden anglosaksi Edvard Tunnustajan tultua kuninkaaksi.


title: Englannin historia

text: Joskus Englannin historian katsotaan alkavan vasta Vilhelm Valloittajan ja normannien valtaannoususta 1066. Hän järjesteli uudelleen englantilaisen aristokratian, mutta hänen ei voida sanoa perustaneen tai yhdistäneen maata. Suuri osa olemassa olevasta anglosaksisesta infrastruktuurista säilyi ja normannisiirtolaiset muodostivat Englannissa vain vähemmistön, joskin vallassaolevan sellaisen. Normannivalloitus on kuitenkin merkittävä useista syistä. Se lähensi Englantia manner-Eurooppaan ja vähensi skandinaavivaikutusta, loi yhden Euroopan kehittyneimmistä hallitusjärjestelmistä, muutti englannin kieltä ja kulttuuria ja laski perustan Englannin ja Ranskan välisille konflikteille, jotka jatkuivat 1800-luvulle.


title: Englannin historia

text: Seuraavina vuosisatoina Englanti oli Ranskaan painottuvan valtion tärkeä osa, tittelin "Englannin kuningas" ollessa lähinnä ranskankielisten, Ranskan alueita hallinneiden herttuoiden toissijainen titteli. He käyttivät Englannin voimavaroja Ranskan alueidensa vahvistamiseen ja laajentamiseen satavuotisessa sodassa. Vasta kun Ranskan alueet oli menetetty, Englannin kuninkaat omaksuivat Englannin valtaväestön ”kansallisuuden” ja kielen.


title: Englannin historia

text: Walesin ruhtinaskunta oli Englannin kuninkaiden alaisuudessa Rhuddlanin asetuksesta 1284, ja osa Englantia siitä tuli 1535.


title: Englannin historia

text: Henrik II (1154–1198) oli ensimmäinen Plantagenet-suvun kuningas. Hän sai naimakauppansa myötä hallintaansa myös Akvitanian, ja hänen valtakuntansa ulottui nyt Skotlannin rajalta Englannin ja Ranskan yli Pyreneille saakka. Hän matkustelikin paljon valtakuntansa ympäri. Henrik oli voimakas kuningas, jonka aikana Englanti vaurastui ja eli rauhan aikaa. Kuningas kehitti lainkäytön rakennetta ja loi oikeusistuimien järjestelmän. Kahdentoista miehen juryn kaltainen järjestelmä on edelleen käytössä englanninkielisessä maailmassa.


title: Englannin historia

text: Rikhard I Leijonamieli (1189–1199) kävi ahkerasti sotia ja ristiretkiä ja oli melkein koko valtakautensa ajan Euroopassa. Palatessaan kolmannelta ristiretkeltä hän joutui vangiksi Saksassa, ja hänet vapautettiin 100 000 punnan lunnaita vastaan. Hän kuoli sodassa Ranskan kuningas Filip II:ta vastaan. Rikhardin vankeusajan aikoihin Englannissa kerrottiin toimineen legendaarinen lainsuojaton nimeltä Robin Hood. Tarinat Robinista kirjoitettiin kuitenkin kauan hänen jälkeensä, eikä hänen olemassaolonsa ole varmaa.


title: Englannin historia

text: Juhana Maaton (1199–1216) menetti Englannin maita Ranskassa ja joutui hyväksymään englantilaisten paroneiden vaatimukset aatelisten erivapauskirja "Magna Cartassa" 1215. Yksi "Magna Cartan" periaatteista oli, että myös kuningas oli vastedes lain alamainen.


title: Englannin historia

text: Henrik III:n aikaa 1216–1272 värittivät useat kapinat kuninkaan hallintoa vastaan, ja häntä onkin pidetty päättämättömänä hallitsijana. Hänen aikanaan Englannin kirkko ja etenkin kirkkoarkkitehtuuri uudistuivat merkittävästi. Goottilaisia kirkkoja rakennettiin, näistä tunnetuimpana Lincolnin katedraali. Myös piispojen valta kasvoi luostarien apotteihin nähden. Fransiskaaninen veljeskunta ja dominikaaninen veljeskunta nousivat näkyviksi toimijoiksi.


title: Englannin historia

text: Edvard I (1272–1307) yritti luoda Englannin hallitseman Brittiläisen imperiumin valloittamalla Walesin ja hyökkäämällä Skotlantiin, joka säilytti kuitenkin itsenäisyytensä. Edvard III:n aikana (1327–1377) alkoi satavuotinen sota Englannin ja Ranskan välillä. Rikhard II:n aikana (1377–1399) alkoivat sisällissodat. Ruusujen sodassa kruunusta kilvoittelivat Lancasterit ja Yorkit.


title: Englannin historia

text: Englannin kieli syrjäytti ranskan kielen Englannin hovissa ja kirjallisuudessa 1300-luvulla.


title: Englannin historia

text: Tudor-suku hallitsi Englantia vuosina 1485–1603. Tudorien aikana Irlanti liitettiin tiiviisti Englantiin, ja Englannista tuli yksi Euroopan johtavista siirtomaavalloista. Tudorit vaikuttivat myös renessanssin kehitykseen tukemalla William Shakespearen, Edmund Spenserin ja kardinaali Wolseyn kaltaisia yksilöitä.


title: Englannin historia

text: Tudor-suvun hallintakauden aloitti Henrik VII. Englannin uskonpuhdistuksessa, joka alkoi Henrik VIII:n kaudella vuonna 1521, katolisen kirkon valta poistettiin ja korvattiin kuninkaanvallalla ja katolisesta kirkosta riippumaton Englannin kirkko perustettiin. Englannin reformaatio erosi muun Euroopan reformaatiosta siinä, että se oli luonteeltaan enemmän poliittinen kuin teologinen. Henrik VIII:n tyttären Elisabet I:n hallituskautena 1558–1603 Englanti vakiinnutti protestanttisen uskon (anglikaaninen kirkko) ja rakensi pohjan myöhemmälle Brittiläiselle imperiumille. Englannin suurvallan rakentamiseen liittyivät useat sodat katolista Espanjaa vastaan (kts.Voittamaton armada ja vilkas toiminta merellä (mm.Francis Drake, Walter Raleigh). Elisabetin hallituskauden loppuaikana vaikutti myös Englannin kansalliskirjailija ja yksi maailman tärkeimmistä näytelmäkirjailijoista William Shakespeare.


title: Englannin historia

text:
Elisabetin kuolemaan päättyi Tudor-suvun valta Englannissa ja valtaan nousi Skotlannin hallitsijasuku Stuartit. Tapahtuma liitti maat yhteen personaaliunionilla ja huipentui vuoden 1707 unioniin, jossa syntyi Yhdistynyt kuningaskunta.
Englanti pyrki 1600-luvulla saamaan ison osuuden kauppamerenkulusta. Niinpä 1651 hyväksyttiin purjehdussääntö-niminen laki, jonka mukaan Englantiin ja sen siirtomaihin sai tuoda Euroopan ulkopuolelta tavaraa vain englantilaisilla laivoilla. Se oli tähdätty kauppamerenkulkua hallinnutta Hollantia vastaan. Kielto oli voimassa kahdensadan vuoden ajan vuoteen 1849. Hollanti oli 1600-luvun alkupuolella onnistunut laajentamaan kauppamerenkulkuaan ja siitä oli tullut Euroopan rikkain maa. Hollantilaisten kaukokauppa Aasiasta johti siihen, että englantilaiset jäivät syrjään tuottoisasta maustekaupasta.


title: Englannin historia

text: Englanti onnistui purjehdussäännön avulla saamaan johtoaseman kauppamerenkulussa, tosin vasta voitettuaan Englannin–Hollannin sodat vuosina 1652–1654, 1665 ja 1672–1674. Kielto ilmensi 1600-luvun merkantilismia, jonka mukaan ulkomaankauppaa piti edistää erilaisten kieltojen avulla. Britannian Pohjois-Amerikan siirtokunnat olivat tyytymättömiä järjestelmään, joka haittasi niiden suoria kauppayhteyksiä. Tämä osaltaan johti lopulta Yhdysvaltain itsenäisyysjulistukseen 1776.


title: Englannin historia

text: Englannin sisällissota oli sarja aseellisia yhteenottoja parlamentaristien ja rojalistien välillä vuosina 1642–1651. Se johti kuningas Kaarle I:n mestaamiseen ja Englannin julistamiseen tasavallaksi ja sitten Oliver Cromwellin hallitsemaksi lordiprotektoraatiksi. Sisällissodan johdosta Englannin kirkon monopoliasema uskontokysymyksissä murtui. Pian Cromwellin kuoleman jälkeen Kaarle II nousi valtaistuimelle ja kuningasvalta palautui. Poliittisesti sisällissota merkitsisi sitä, etteivät kuninkaat voineet enää hallita ilman parlamenttia, joskin asia vahvistui vasta mainiossa vallankumouksessa myöhemmin samalla vuosisadalla.


title: Englannin historia

text: Jo aiemmin personaaliunionissa olleet Englannin ja Skotlannin kuningaskunnat yhdistyivät saman poliittisen järjestelmän alle vuonna 1707.


title: Luettelo Suomen virallisen albumilistan ykkösistä vuonna 2005

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2005.


title: Pään luusto

text: Pään luusto () käsittää kaikki pääkallon luut ja siihen liittyvät luut. Pääkallon pohjan muodostaa takaraivoluun pars basilaris ja kitaluu, lateraalinen osa muodostuu parillisesta ohimoluusta, niskan puoleinen osa muodostuu takaraivoluun pars squamosasta ja pars lateralis:sta, aivo-ontelon katon muodostavat otsaluu, päälaenluu sekä inkaluu ja nenän puoleisen seinän muodostaa seulaluu. Pääkallon luut ovat yleensä nuorilla eläimillä kiinni toisissaan rustoliitoksilla, mutta liitokset luutuvat iän myötä. Muita pään luita, jotka kiinnittyvät pääkalloon, ovat kasvojen luut, yläleukaluu, alaleukaluu, välileuanluu, suulaenluu, siipiluu, vannasluu, kieliluut sekä korvan luut, joita ovat alasinluu, jalustin ja vasaraluu.


title: Kuuluisa Makedonia

text: Kuuluisa Makedonia () on laulu, jota usein pidetään Kreikan Makedonia-nimisen maakunnan kansallislauluna.


title: Kierâš

text: Kierâš on inarinsaamenkielinen verkkoviikkolehti, joka alkoi ilmestyä 6. syyskuuta 2007. Lehteä kustantaa Anarâškielâ servi, ja sen päätoimittaja on Petter Morottaja. Lehti ilmestyy kerran viikossa ja tarjoaa inarinsaamenkielisille uutisia, ilmoituksia ja ajankohtaista keskustelunaiheita. Lapin sivistysseura on myöntänyt toimitukselle rahoitusta lehden tekoon ennen sen lakkauttamista. Saamelaiskäräjien kulttuurilautakunta on myöntänyt lehdelle julkaisutukea vuodeksi 2008.


title: Kierâš

text: Lehti ilmestyi vuoteen 2011 asti.


title: Henry L. Stimson

text: Henry Lewis Stimson (21. syyskuuta 1867 – 20. lokakuuta 1950) oli yhdysvaltalainen poliitikko. Hänet muistetaan toisen maailmansodan aikaisena sotaministerinä, joka vaikutti Manhattan-projektin aloittamiseen.


title: Henry L. Stimson

text: Stimson oli republikaanipuolueen ehdokas New Yorkin osavaltion kuvernööriksi vuonna 1910, mutta ei tullut valituksi. Seuraavana vuonna presidentti William Howard Taft nimitti hänet sotaministerikseen. Hän toimi myös Herbert Hooverin ulkoministerinä 1929–1933 ja Franklin D. Rooseveltin sotaministerinä 1940–1945.


title: Yakubu Gowon

text: Kenraali Yakubu Dan-Yumma Gowon (s. 19. lokakuuta 1934) oli Nigerian sotilashallituksen johtaja vuosina 1966–1975. Hänen kaudellaan käytiin Biafran sota (1966–1970).


title: Yakubu Gowon

text: Gowon opiskeli sotilasuralle Ghanassa ja Englannin Sandhurstissa. Tammikuun 1966 vallankaappauksen yhteydessä kenraali Johnson Aguiyi-Ironsi nimitti Gowonin ylipäälliköksi. Myöhemmin hän noisi valtionpäämieheksi ja jatkoi toimessa vuoteen 1975 asti.


title: Yakubu Gowon

text: Sotilashallitus kaatui vallankaappauksessa kesällä 1975, ja Gowon olikin maanpaossa Yhdistyneessä kuningaskunnassa, jossa hän suoritti valtiotieteiden tohtorin tutkinnon Warwickin yliopistosta.


title: Kasvojen luut

text: Kasvojen luihin () kuuluvat nenäluu, kyynelluu ja poskiluu. Nenäluu muodostaa nenäontelon katon. Kyynelluu osallistuu silmäkuopan muodostukseen. Kyynelluussa on syvennys, jossa sijaitsee kyynelpussi.


title: Tähti-kolmiomuunnos

text: Tähti-kolmiomuunnos on sähkötekniikassa kolmivaihekytkennöissä käytettävä muunnos, jonka avulla resistanssien tähtikytkentä voidaan helposti muuntaa kolmiokytkennäksi.


title: Tähti-kolmiomuunnos

text: Tähti-kolmiomuunnoksen nimitys tulee tavasta, jolla kolmivaihevirralla toimivien laitteiden, esimerkiksi oikosulkumoottoreiden, virroitettavat osat ovat kytkettynä suhteessa vaiheisiin. (ks. kuva)


title: Tähti-kolmiomuunnos

text: Tähtikytkennässä kolmivaihevirran jokainen vaihe (L1,L2,L3),(R, S, T) yhdistyvät tähden keskellä ns. tähtipisteeseen, jonka kautta jokaisen vaiheen virta kulkee vaiheelta toiselle, tai vaihtoehtoisesti vaiheelta tähtipisteeseen kytkettynä olevaan nollajohtoon (N) kuvien mukaisilla kytkennöillä


title: Tähti-kolmiomuunnos

text: Kuvassa yksivaiheinen tähtikytkentä, jossa vaihe (L) on kytkettynä pisteeseen U1, toista vaihetta vastaa piirin nollajohto ja kolmas vaihe on korvattu nollan ja pisteen V1 välisellä kondensaattorilla. Kolmannen vaiheen tarvitsema jännite saadaan kondensaattorin vaihesiirrolla.


title: Tähti-kolmiomuunnos

text: Oikealla oleva suorakulmio on myös kaavio oikosulkumoottorin kytkentäkotelosta. Yllä olevat kolme napaa ovat käyttöjännitteen vaiheille, ja alla olevat navat taas staattorikäämityksen toiseen päähän kytketyt navat. Kyseisessä kaaviossa kaikkien käämien päät ovat yhdistettyinä, eli moottori on kytketty tähteen.


title: Tähti-kolmiomuunnos

text: Kolmiokytkennässä taas kolmivaihevirran jokainen vaihe yhdistyy seuraavaan vaiheeseen, eikä nollajohdinta käytetä.


title: Tähti-kolmiomuunnos

text: Kuvassa yksivaiheinen kolmiokytkentä, jossa vaihe (L) on kytkettynä pisteeseen U1, toista vaihetta vastaa piirin nollajohto ja kolmas vaihe on korvattu nollan ja pisteen V1 välisellä kondensaattorilla, joka korvaa yhden vaiheen kaapelin N vaihesiirrolla. Jos pitää vaihtaa pyörimissuuntaa, niin N kytketään V1:een.


title: Tähti-kolmiomuunnos

text: Kytkentäkotelon kaaviokuvasta nähdään että staattorikäämityksen navat ovat tähtikytkennästä poiketen kytkettynä suoraan vaiheisiin, eli kolmioon.


title: Tähti-kolmiomuunnos

text: Tähti-kolmiomuunnosta käytetään tavallisesti keskisuurten (2–20 kW) oikosulkumoottoreiden käynnistyksessä. Oikosulkumoottorit tarvitsevat käynnistyäkseen suuren virran ja niiden käynnistysmomentti on pieni, suuren virrantarpeen vuoksi sulakkeet palavat helposti, mutta moottorin käynnistymistä voidaan helpottaa tähti-kolmio -kytkimellä.


title: Tähti-kolmiomuunnos

text: Viereisessä kuvassa on yksinkertaisen kolmivaiheoikosulkumoottorin halkileikkaus. Keskellä oleva vaalea häkkimäinen lieriö on pyörijä, ja pyörijän ympärillä näkyvät kolme erillistä staattori- eli seisojakäämitystä.


title: Tähti-kolmiomuunnos

text: Moottori käynnistetään tähtikytkennällä, eli kytkemällä kaikki kolme vaihetta staattorikäämeihin, yksi vaihe kuhunkin käämiin, ja käämien toisista päistä tulevat johtimet yhdistetään tähtipisteeksi. Näin syntyy tähtikytkentä. Tämä käy ilmi ylempänä artikkelissa olevasta kaavakuvasta tähtikytkentä, jossa I1, I2 ja I3 merkitsevät staattorikäämejä ja N tähtipistettä tai nollajohdinta.


title: Tähti-kolmiomuunnos

text: Moottoria käynnistettäessä tähtikytkennässä yksittäisen vaiheen resistanssi on suurempi, ja virrantarve pienempi. Näin moottorin mekaaninen ja magneettinen vastus kuormittavat sähköverkkoa vähemmän, ja moottorin saavutettua täyden käyntinopeutensa, kytkimellä siirretään moottori käymään kolmiossa, jolloin moottori toimii pienemmällä virralla, mutta pitää täyden käyntinopeutensa ja saavuttaa täyden tehonsa jolloin moottoria voi alkaa kuormittaa.


title: Tähti-kolmiomuunnos

text: Moottorin ollessa kytkettynä kolmioon, jokaiseen kolmeen staattoriin johdetaan yksi vaihe, mutta johdin kunkin käämin toisesta päästä ei liity tähtipisteeseen vaan seuraavaan vaiheeseen, seuraavan staattorikäämin eteen. Tämä käy ilmi ylempänä artikkelissa olevasta kaavakuvasta kolmiokytkentä, jossa I1, I2 ja I3 merkitsevät staattorikäämejä.


title: Tähti-kolmiomuunnos

text: Kolmiokytkennällä saavutetaan huomattavasti suurempi teho, vääntömomentti ja taloudellisempi virrankulutus.


title: Tähti-kolmiomuunnos

text: Moottorin kytkeminen välittömästi tai liian aikaisin kolmioon aiheuttaisi roottorin magneettisesta kuormasta voimakkaan virtapiikin verkkoon, joka puolestaan aiheuttaisi varokkeiden sulamisen. Liian nopean kolmioon kytkemisen aiheuttama ylikuormitus voisi myös vaurioittaa virtapiirejä ja käämitystä, koska ne joutuisivat toimimaan ylikuormalla.


title: Tähti-kolmiomuunnos

text: Jotkut pienitehoiset kolmivaiheoikosulkumoottorit joiden käynnistyskuorma ei ole liian suuri käynnistettäväksi suoraan kolmioon, eivät tarvitse erillistä tähti-kolmiokytkintä, edellyttäen että staattorit kestävät suuren käynnistysvirran vaurioitumatta. Tällaiset moottorit ovat kytkettynä kiinteästi kolmioon, ja ne kytketään päälle usein käyttäen ns. yliheittokytkintä.


title: Tähti-kolmiomuunnos

text: Suora kolmiokytkentä moottoria käynnistettäessä vaatii suuremman virran kuin käyntivirta, ja käyntivirralle mitoitetut sulakkeet eivät välttämättä kestä käynnistyksestä johtuvaa ylikuormitusta. Tätä varten on olemassa yliheittokytkin, jolla voidaan moottorin käynnistymisen ajaksi kytkeä päälle käynnistysvirtaa kestävät sulakkeet, ja moottorin käynnistyttyä kytkeä yliheittokytkin taas käyttämään normaalia käyntivirtaa kestävät sulakkeet.


title: Tähti-kolmiomuunnos

text: Tähti-kolmio -sijaiskytkentöjen avulla voidaan laskea helposti valittujen napojen välinen resistanssi.


title: Tähti-kolmiomuunnos

text: Kun muunnos suoritetaan tähdestä kolmioon voidaan kolmioresistanssit ratkaista seuraavilla kaavoilla.


Tähti-kolmiomuunnos


title: Tähti-kolmiomuunnos

text: Usein on hyödyllisempää siirtyä kolmiokytkennästä tähtikytkentään. Tällöin kaavat ovat seuraavat:


title: Tähti-kolmiomuunnos

text: Tähden tietyn haaran resistanssi on siis tähän samaan kolmion kärkeen kiinnittyneiden kahden muun kolmiohaaran resistanssien tulo jaettuna kaikkien kolmen haaran resistanssien summalla.


title: Kurpitsalyhty (sarjakuvahahmo)

text: Kurpitsalyhty on nimi neljälle eri Marvel-kustantamon sarjakuvissa esiintyvälle superroistolle. Kurpitsalyhdyn ensiesiintyminen tapahtui amerikkalaisen "Machine Man"-lehden numerossa 19 (1981). Hahmon loivat Tom DeFalco ja Steve Ditko.


title: Kurpitsalyhty (sarjakuvahahmo)

text:
Ensimmäinen Kurpitsalyhty,
Jason Philip Macendale ., oli alun perin amerikkalainen sotilas ja CIA:n asiamies. Hän toimi ennen muuta Latinalaisessa Amerikassa ja joskus Kaukoidässä.


title: Kurpitsalyhty (sarjakuvahahmo)

text: Hän oli taipuvainen turhaan väkivallan käyttöön; ei ole kerrottu, nauttiko hän kivun tuottamisesta ja uhriensa tuskanhuudoista, mutta lopulta hän meni liian pitkälle saaden potkut. Hän menetti myös kansalaisoikeutensa liityttyään sotilaana vihamielisen valtion asevoimiin.


title: Kurpitsalyhty (sarjakuvahahmo)

text: Lopulta hän päätti ryhtyä vapaaksi palkkasoturiksi ja -murhaajaksi. Hän hankki itselleen erikoisvarusteet ja lentolaitteita ryhtyen vaihtelevalla menestyksellä toimimaan uudella alallaan. Hän otti peitenimekseen Kurpitsalyhty.


title: Kurpitsalyhty (sarjakuvahahmo)

text: Hän kiinnostui eräässä vaiheessa Mörön varusteista ja halusi ne itselleen, sillä Mörön panssari ja aseet olivat huomattavasti tehokkaampia kuin hänen omansa. Ensimmäinen yhteenotto päättyi siihen että Kurpitsalyhty vetäytyi monta kylkiluuta katkenneena ja yleensäkin hengissä vain suojavarusteidensa ansiosta.


title: Kurpitsalyhty (sarjakuvahahmo)

text: Kurpitsalyhty sai jossain vaiheessa selville, että Mörkö olisi ollut lehtimies Ned Leeds; kun tämä lähti Eurooppaan työtehtävissä ottaen varusteet mukaansa, Kurpitsalyhty palkkasi Muukalainen-nimisen palkkamurhaajan tappamaan Leedsin. Näin tapahtuikin ja murhaaja toi varusteet palkkaajalleen.


title: Kurpitsalyhty (sarjakuvahahmo)

text: Kurpitsalyhdyllä ei ole yliluonnollisia voimia; hänellä on hyvin treenanneen huippusotilaan ja salaisen asiamiehen fyysiset voimat.


title: Kurpitsalyhty (sarjakuvahahmo)

text: Hänen pukunsa on ulkomaista valmistetta, teräsloimitettu ja rintapanssarilla varustettu. Se pysäyttää useimmat raskaidenkin käsiaseiden luodit. Kypärä on hermeettisesti suljettu ja siihen liittyy umpivirtainen hengityslaite. Liekit kypärän ulkopinnalla tehdään teatteritulella.


title: Kurpitsalyhty (sarjakuvahahmo)

text: Puvun ranteissa on sähköiskuja syöksevät aseet.


title: Kurpitsalyhty (sarjakuvahahmo)

text: Lisäksi Kurpitsalyhdyn käytössä on lentävä alusta, jolla hän pystyy liikkumaan matalissa korkeuksissa. Laitetta ohjataan jaloilla.


title: Kurpitsalyhty (sarjakuvahahmo)

text:
Kurpitsalyhty sai haltuunsa Mörön varusteet ja yritti niiden kanssa kohota korkeammalle tasolle - epäonnistuen surkeasti. Hän sai N' Astirh -nimiseltä demonilta kaipaamansa supervoimat mutta menetti ihmisyytensä; demonin tuhouduttua mahtivoimat irtosivat Kurpitsalyhdystä erilliseksi Demomörkö-olennoksi, joka kuitenkin menehtyi suhteellisen nopeasti.
Yritys jatkaa Mörkönä päättyi vankilaan ja varusteiden menetykseen. Kun Kurpitsalyhty vapautui pitkän tuomion jälkeen, hän yritti jatkaa Kurpitsalyhtynä - mutta tämä yritys päättyi tylysti kun Tuomari ampui hänet ja Narrin.


title: Katja Koren

text: Katja Koren (s. 6. elokuuta 1975 Maribor, Jugoslavia) on entinen slovenialainen alppihiihtäjä, olympiamitalisti.


title: Katja Koren

text: Koren saavutti pronssia Lillehammerin olympialaisten pujottelussa 1994 Vreni Schneiderin ja Elfi Ederin jälkeen. Hän oli samoissa kisoissa lisäksi kuudes alppiyhdistetyssä, seitsemäs supersuurpujottelussa ja kymmenes syöksylaskussa. Sierra Nevadan MM-kilpailuissa 1996 Koren oli yhdeksäs yhdistetyssä.


title: Katja Koren

text: Maailmancupissa Koren voitti supersuurpujottelun Flachaussa joulukuussa 1993. Hän oli lisäksi pujottelussa toinen Mammoth Mountainilla ja Vailissa maaliskuussa 1994 sekä Mariborissa helmikuussa 1995. St. Antonissa joulukuussa 1995 hän oli pujottelukisassa kolmas.


title: Timo Kiiskinen

text: Timo Kiiskinen voi tarkoittaa seuraavia henkilöitä:


title: Ghadamés

text: Ghadamés (, berb. ɛadēməs) on keitaalla sijaitseva kaupunki Libyan länsiosassa, noin 550 kilometriä Tripolista lounaaseen. Sitä kutsutaan myös erämaan helmeksi. Ghadamésissä asuu noin 7 000 henkeä, enimmäkseen tuaregi-berbereitä.


title: Ghadamés

text: Ghadamés on Saharan alueen vanhimpia kaupunkeja. Sen asuintalot on jaettu pystysuunnassa: pohjakerrokset toimivat varastoina, keskikerroksessa on perheen asuintilat ja kattoterassit on varattu naisten ulkoilupaikoiksi.


title: Ghadamés

text: Ghadamésin vanha kaupunki on Unescon maailmanperintökohde. Tuaregiklaaneilla on muurien suojaamassa vanhassa kaupungissa omat alueensa, jonne he kokoontuvat edelleen sukujuhliin, vaikka heille on osoitettu varsinaiset asuinsijat muualta.


title: OEEC

text: OEEC eli Euroopan taloudellinen yhteistyöjärjestö (engl. "Organisation for European Economic Co-operation") oli lyhytaikainen OECD:n edeltäjä, joka perustettiin osana Yhdysvaltojen Marshall-suunnitelmaa Marshall-avun jakamiseksi toisesta maailmansodasta kärsineen Länsi-Euroopan maille ja maiden sitouttamiseksi Yhdysvaltojen vaikutuspiiriin. OEEC muodosti perustan Euroopan hiili- ja teräsyhteisölle, josta on myöhemmin tullut Euroopan unioni. OEEC:n pääkonttori oli perustamisesta alkaen Pariisissa sijaitseva Rothschild-suvun omistama "Château de la Muette" -kartano. Järjestö muuttui OECD:ksi vuonna 1948.


title: Alenka Dovžan

text: Alenka Dovžan (s. 11. helmikuuta 1976 Mojstrana, Jugoslavia) on entinen slovenialainen alppihiihtäjä, olympiamitalisti.


title: Alenka Dovžan

text: Dovžan saavutti pronssia alppiyhdistetyssä Lillehammerin olympialaisissa 1994 Pernilla Wibergin ja Vreni Schneiderin jälkeen. MM-kilpailuissa hänen paras sijoituksensa oli Vailin 1999 kisojen pujottelun 12. tila.


title: Alenka Dovžan

text: Maailmancupissa Dovžan voitti supersuurpujottelun Cortina d'Ampezzossa tammikuussa 1994. Se jäi hänen ainoaksi palkintokorokesijoituksekseen. Kauden 1993–1994 supersuurpujottelucupissa hän oli neljäs.


title: Sabratha

text: Sabratha on laaja raunioalue Libyan luoteiskulmassa, Välimeren rannalla noin 70 kilometriä Tripolista länteen. Sen paikalla oli foinikialaisten kauppasatama noin vuodesta 500 eaa. Siitä kehittyi kaupunki, jota hallitsivat numidialaiset, Rooma ja Bysantti ennen kuin se päätyi arabien käsiin Maghrebin valloituksen yhteydessä. Silloin se menetti asemansa ja kuihtui kyläpahaseksi.


title: Sabratha

text:
Sabrathassa on jäänteitä kaikkien sitä hallinneiden valtakuntien ajoilta, etenkin roomalaisilta.
Sen arkeologinen kaivausalue on UNESCOn maailmanperintökohde


title: Kaikkein pyhin (mormonismi)

text: Kaikkein pyhin (engl. "Holy of Holies") on Myöhempien aikojen pyhien Jeesuksen Kristuksen kirkossa temppelissä sijaitseva huone, joka on omistettu pappeuden korkeimmille toimituksille. Kaikkein pyhin on tiettävästi vain yhdessä temppelissä, Salt Laken temppelissä Salt Lake Cityssä Utahissa. Ennen Salt Laken temppelin valmistumista kaikkien pyhin oli Mantin temppelissä, mutta nykyään Mantin temppelin kaikkein pyhin palvelee tavallisena sinetöintihuoneena. Oletettavasti Salt Laken temppelin kaikkein pyhimmällä on samanlainen funktio kuin Jerusalemin temppelin kaikkein pyhimmällä. Se on siis erityinen Jumalan läsnäolon ja kohtaamisen paikka, johon vain harvoilla on pääsy.


title: Kaikkein pyhin (mormonismi)

text: Hyvin vähän tiedetään niistä pappeuden toimituksista, joita kaikkein pyhimmässä suoritetaan. Toinen voitelu lienee ainoa siellä suoritettava pyhä toimitus, josta on edes jonkinlaista tietoa temppelin ulkopuolella. On esitetty, että Myöhempien aikojen pyhien Jeesuksen Kristuksen kirkon presidentti voi vetäytyä temppelin kaikkein pyhimpään rukoilemaan ja etsimään Herralta johdatusta ennen tärkeitä päätöksiä. Lisäksi on mahdollista että hän suorittaa kaikkein pyhimmässä toimituksia koko kirkon puolesta.


title: Nataša Bokal

text: Nataša Bokal (s. 9. toukokuuta 1967 Škofja Loka, Jugoslavia) on entinen slovenialainen alppihiihtäjä, pujottelun MM-mitalisti.


title: Nataša Bokal

text: Bokal edusti vielä Jugoslaviaa saavuttaessaan pujotteluhopeaa Saalbachin MM-kilpailuissa 1991 Vreni Schneiderin jälkeen. Samoissa kisoissa hän oli suurpujottelussa kahdestoista. Albertvillen olympialaisissa 1992 Bokal sijoittui Slovenian edustajana alppiyhdistetyssä seitsemänneksi ja suurpujottelussa kolmanneksitoista.


title: Nataša Bokal

text: Sierra Nevadan MM-kilpailuissa 1996 Bokal oli pujottelussa kymmenes, Naganon olympialaisissa 1998 samassa lajissa yhdestoista, Vailin MM-kilpailuissa 1999 kolmastoista sekä Salt Lake Cityn olympialaisissa 2002 yhdeksäs.


title: Nataša Bokal

text: Maailmancupissa Bokal oli suurpujottelussa toinen Kranjska Gorassa helmikuussa 1991, voitti seuraavana päivänä samassa paikassa pujottelukilpailun ja sijoittui joulukuussa 1999 Lienzissä toiseksi pujottelussa.


title: Richard Glücks

text: Richard Glücks (22. huhtikuuta 1889 Odenkirchen, Saksa – 10. toukokuuta 1945 Flensburg, Saksa) oli SS-Gruppenführer toisen maailmansodan aikana. Hän vastasi keskitysleirien tarkastustoimesta ja muun muassa Auschwitzin keskitysleirin perustamisesta.


title: Richard Glücks

text: Glücks oli Rudolf Hössin ja muiden keskitysleirijohtajien suora esimies. Auschwitzin perustamisen lisäksi hän oli vastuussa myös leirien "lääketieteellisistä palveluista" ja pakkotyövoiman organisoinnista. Hän päätti, kuinka monta vankia tulisi kaasuttaa tai asettaa pakkotyöhön.


title: Richard Glücks

text: Glücks nähtiin viimeksi elossa Tanskan rajan läheisyydessä laivaston sairaalassa. Useimpien lähteiden mukaan hän teki itsemurhan, mutta jotkut lähteet kertovat hänen mahdollisesti tulleen leireiltä vapautuneiden juutalaisten surmaamaksi.


title: John Taylor (mormoni)

text: John Taylor (1. marraskuuta 1808 Milnthorp, Westmorland, Englanti – 25. heinäkuuta 1887 Kaynesville, Utah, Yhdysvallat) oli Myöhempien aikojen pyhien Jeesuksen Kristuksen kirkon kolmas presidentti, profeetta ja ilmestyksensaaja vuodesta 1880 aina kuolemaansa asti. Häntä edelsi virassa Brigham Young ja seurasi Wilford Woodruff. Englannissa syntynyt John Taylor on ainoa MAP-kirkon presidenteistä, joka on syntynyt Yhdysvaltain ulkopuolella.


title: John Taylor (mormoni)

text: Taylor syntyi Milnthorpessa, Westmorlandissa Englannissa James ja Agnes Taylorin lapseksi. Hän kävi kansakoulua 14-vuotiaaksi, minkä jälkeen hän aloitti tynnyrintekijän oppipoikana. Myöhemmin hän työskenteli puuseppänä. John Taylor sai kasteen Englannin kirkon jäseneksi, mutta liittyi 16-vuotiaana metodisteihin. Hän toimi myöhemmin metodistikirkon maallikkosaarnaajana.


title: John Taylor (mormoni)

text: Taylorin vanhemmat ja sisarukset muuttivat Kanadaan vuonna 1830. John jäi aluksi huolehtimaan perheen omaisuudesta Englannissa, mutta hänkin muutti perheensä luokse Torontoon vuonna 1832. Ottaessaan osaa paikallisen metodistiseurakunnan jumalanpalvelukseen Taylor tapasi Man-saarelta kotoisin olleen Leonora Cannonin. Heidän vihittiin 28. tammikuuta 1833.


title: John Taylor (mormoni)

text: John Taylor vaimoineen suhtautui kriittisesti moniin metodismin opinkappaleisiin. Vuonna 1836 he kuulivat apostoli Parley P. Prattin julistavan myöhempien aikojen pyhien sanomaa Torontossa. Pariskunta kääntyi MAP-kirkon jäseniksi ja muutti Far Westiin, Missouriin, missä John Taylor erotettiin kirkon apostoliksi 19. joulukuuta 1838.


title: John Taylor (mormoni)

text: 1839 Taylor lähti muutaman muun apostolin kanssa lähetystyöhön entiseen kotimaahansa Isoon-Britanniaan. Hän saarnasi Liverpoolissa, Irlannissa ja Man-saarella. Lähetysmatkan jälkeen hän palasi Yhdysvaltoihin ja toimi Nauvoossa kaupunginvaltuuston jäsenenä ja sanomalehtimiehenä.


title: John Taylor (mormoni)

text: 27. kesäkuuta 1844 Taylor oli yhdessä MAP-kirkon perustajan ja profeetan Joseph Smithin, hänen veljensä Hyrumin ja Willard Richardsin kanssa Carthagen vankilassa Illinoisissa. Kiihtynyt väkijoukko hyökkäsi vankilaan ja surmasi Joseph Smithin ja hänen veljensä. Taylor haavoittui vakavasti kahakassa, mutta säilyi hengissä, koska hänen rintataskussaan ollut kello pysäytti luodin, joka muuten olisi tunkeutunut sydämeen.


title: John Taylor (mormoni)

text: 1846, jolloin suurin osa myöhempien aikojen pyhistä seurasi Brigham Youngin preerioiden ja Kalliovuorten yli nykyisen Utahin alueelle, Taylor matkusti Englantiin tarkistamaan paikallisten seurakuntien tilaa ja ohjaamaan ne Youngin kannattajiksi. Palattuaan Taylor muutti Suuren suolajärven laaksoon. Hän toimi aktiivisesti tuolloisen Utahin territorion politiikassa. Hän oli territorion edustajainhuoneen jäsen vuodesta 1853 vuoteen 1876.


title: John Taylor (mormoni)

text: John Taylor toimi kahden lähetysalueen johtajana. Vuonna 1846 hänet nimitettiin Ranskan lähetysjohtajaksi. Sieltä palattuaan hän toimi Yhdysvaltain itäosien lähetysjohtajana keskuspaikkanaan New York.


title: John Taylor (mormoni)

text: Presidentti Brigham Young kuoli 1877. Kuten Joseph Smithin kuoleman jälkeenkin, kirkon johto siirtyi väliaikaisesti kahdentoista apostolin koorumin käsiin. Kahdentoista apostolin koorum johti kirkko kollektiivisesti kolme vuotta, aina vuoteen 1880, jolloin John Taylor nimitettiin virallisesti MAP-kirkon presidentiksi.


title: John Taylor (mormoni)

text: Kirkon presidenttinä John Taylor johti voimakkaasti kasvavaa kirkkoa. Hän ohjasi mormonisiirtokuntien perustamista Kanadan Albertaan ja Meksikon Chihuahuaan. Presidentti Taylor myös kehitti kirkon virkarakennetta. Hänen aikanaan lasten opetuksesta vastaava alkeisyhdistys järjestettiin koko kirkossa. Seitsenkymmenten koorumin rakennetta kehitettiin ja sen toimintaa tehostettiin.


title: John Taylor (mormoni)

text: Taylorin aikana kirkon pyhissä kirjoituksissa tapahtui muutoksia. Hän julkaisi uudistetun version Oppi ja liitot -kirjasta sekä ohjasi uuden pyhän kirjoituksen, Kallisarvoisen helmen kanonisointia.


title: John Taylor (mormoni)

text: Toisaalta kasvava vastustus MAP-kirkkoa kohtaan moniavioisuuden takia leimasi Taylorin koko hallintokautta. Vuonna 1882 Yhdysvaltain kongressi hyväksyi Edmundsin lain, joka teki moniavioisuudesta rikoksen. Satoja mormonimiehiä tuomittiin vankeusrangaistuksiin tai pakkotyöhön moniavioisuuden perusteella. Useat moniavioisissa liitoissa elävät naiset saivat tuomion oikeuden halventamisesta, koska he kieltäytyivät todistamasta miehiään vastaan. Laki riisti moniavioisuuden kannattajilta myös kansalaisoikeudet. He eivät saaneet toimia poliittisissa viroissa eivätkä olla lautamiehinä juryissä. Utahin territorion poliittiset elimet ja virkamieskunta "puhdistettiin" moniavioisuutta kannattavista mormoneista. Heidän tilalleen nimitettiin muualta muuttaneita ja toisiin kirkkoihin kuuluvia.


title: John Taylor (mormoni)

text: Taylor itse noudatti elämässään moniavioisuuden lakia. Hänellä oli ainakin seitsemän vaimoa ja 35 lasta. Vuonna 1885 hänen oli pakko vetäytyä julkisuudesta ja siirtyä piileskelemään, koska häntä itseään uhkasi vankeusrangaistus moniavioisuudesta. Hän muutti usein paikasta toiseen välttääkseen pidätyksen. Tuona aikana hänen oli pakko johtaa kirkkoaan "maan alta", satunnaisten tapaamisten ja kirjeiden avulla.


title: John Taylor (mormoni)

text: 1887 kongressi hyväksyi Edmunds-Tuckerin lain, joka entisestään kiristi moniavioisuuden vastaista taistelua. Rangaistuksia moniavioisuudesta lisättiin. Samalla laki lakkautti MAP-kirkon toiminnan ja siirsi sen sekä kirkon johtaman Pysyvän siirtolaisten avustusrahaston omaisuuden liittovaltiolle. Takavarikoitu omaisuus annettiin edelleen Utahin terriotoriolle, jonka oli määrä käyttää sitä koulutuksen edistämiseen. Vain kappelit ja hautausmaat säilyivät paikallisten seurakuntien omaisuutena. Suuremmista kokoustiloista ja esimerkiksi Temppeliaukiosta Salt Lake Cityssä seurakunnat joutuivat maksamaan vuokraa.


title: John Taylor (mormoni)

text: Koska MAP-kirkko oli virallisesti lakkautettu, se ei saanut lainaa toimintansa ylläpitämiseksi. Paikalliset seurakunnat pystyivät jatkamaan toimintaansa seurakuntalaisten maksamien kymmenysten avulla.


title: John Taylor (mormoni)

text: Kahden ja puolen vuoden ajan Taylor johti virallisesti lakkautettua kirkkoaan maan alta. Piileskely ja stressi rasittivat suuresti hänen terveyttään. John Taylor kuoli 25. heinäkuuta 1887 sydänkohtaukseen Kaysvillessä, Utahissa.


title: John Taylor (mormoni)

text: Taylorin kuoleman jälkeen MAP-kirkko oli kaksi vuotta ilman presidenttiä. Kahdentoista apostolin koorumi johti kirkkoa kollektiivisesti maan alta. Huhtikuussa 1889 pidetyssä kirkon yleiskonferenssissa Wilford Woodruff valittiin Taylorin seuraajaksi. Hänen aikanaan kirkko luopui pahennusta herättäneestä moniavioisuudesta.


title: Get Yer Ya-Ya’s Out!

text: Get Yer Ya-Ya's Out! The Rolling Stones in Concert on The Rolling Stonesin syyskuussa 1970 julkaistu livealbumi. Levyn materiaali äänitettiin kahdessa Yhdysvalloissa järjestetyssä konsertissa marraskuussa 1969, juuri ennen "Let It Bleed" -studioalbumin julkaisua.


title: Get Yer Ya-Ya’s Out!

text:
"Get Yer Ya-Ya's Out!" jäi yhtyeen viimeiseksi albumiksi, jonka julkaisi Britanniassa Decca Records.A-puoli
B-puoli


title: Urška Hrovat

text: Urška Hrovat (s. 18. helmikuuta 1974 Ljubljana, Jugoslavia) on entinen slovenialainen alppihiihtäjä, pujottelun MM-mitalisti.


title: Urška Hrovat

text: Hrovat edusti vielä Jugoslaviaa voittaessaan nuorten MM-kilpailuissa 1991 Norjan Hemsedalissa kultaa pujottelussa ja hopeaa yhdistetyssä. Slovenian edustajana hän uusi pujottelumestaruutensa seuraavana talvena kotikisoissaan Mariborissa ja saavutti samassa lajissa pronssia vielä Italian Coleressa 1993.


title: Urška Hrovat

text: Hrovat sijoittui Albertvillen olympialaisissa 1992 pujottelussa kymmenenneksi ja Lillehammerissa 1994 kahdeksanneksi.


title: Urška Hrovat

text: Hrovat saavutti pronssia Sierra Nevadan 1996 MM-kilpailujen pujottelussa Pernilla Wibergin ja Patricia Chauvet'n jälkeen. Hän oli samoissa kisoissa lisäksi suurpujottelussa yhdestoista. Vailin MM-kisoissa 1999 Hrovat oli pujottelussa seitsemäs ja St. Antonissa 2001 kymmenes.


title: Urška Hrovat

text: Hrovat saavutti urallaan viisi maailmancupin osakilpailuvoittoa, kaikki pujottelussa. Kolmen parhaan joukkoon hän sijoittui neljätoista kertaa.


title: Mystic Quest

text: Mystic Quest (Japanissa nimellä Seiken densetsu: Final Fantasy gaiden () ja Pohjois-Amerikassa nimellä Final Fantasy Adventure) on Squaren kehittämä ja vuonna 1991 Game Boylle julkaisema toimintaroolipeli. Peli julkaistiin "Final Fantasy" -spinoffina, mutta samalla se on myös itsenäisen "Seiken densetsu" -sarjan ensimmäinen osa.


title: Mystic Quest

text: Pelin keskushenkilöinä ovat nimetön sankari ja sankaritar. He pyrkivät estämään manaa havittelevaa Pimeyden lordia ja tämän velhoapuria tuhoamasta taiallista Mana-puuta, joka pitää yllä maailman tasapainoa.


title: Mystic Quest

text: Vuonna 1998 Sunsoft julkaisi "Seiken densetsu: Final Fantasy gaidenin" uudestaan. Alustana oli edelleen Game Boy, ja ainoa muutos oli pelin pakkauksessa ja introssa olevan Squaresoft-logon vaihtaminen Sunsoftin vastaavaan. Uudistuksiltaan merkittävämpi uusversio oli kuitenkin viisi vuotta myöhemmin Game Boy Advancelle ilmestynyt "Sword of Mana", joka sisältää parannetun grafiikan, uusitun pelimekaniikan ja tarinan sekä moninpelin. Vuosina 2006–2007 peliä julkaistiin japanilaisille matkapuhelimille.


title: Mystic Quest

text: "Mystic Questista" tehdyt arviot ovat lähinnä retropeliarvosteluita, jotka on laadittu vuosia pelin julkaisun jälkeen. Pelistä annetut arvosanat ovat yleisesti ottaen olleet hyvää tasoa, ja eniten kehuja saaneisiin ominaisuuksiin kuuluvat "The Legend of Zeldaa" muistuttava taistelusysteemi sekä visuaalinen esitys ja äänipuoli, joita on sanottu pelin julkaisuaikaan ja käsikonsolikokoon nähden edistyksellisiksi.


title: Mystic Quest

text: Pelin musiikkikappaleet julkaistiin 15. heinäkuuta 1991 "Seiken densetsu: Final Fantasy gaiden Original Sound Version" -albumilla. Kaikki sävellykset olivat Kenji Itōn laatimia lukuun ottamatta "Original Sound Versionin" 17. kappaletta ("Chocobo no teima"), jonka sävelsi "Final Fantasy" -peleissä vaikuttanut Nobuo Uematsu. Vuoden 1991 syyskuussa julkaistiin "Seiken densetsu: Final Fantasy gaiden ~ Omoi wa shirabe ni nosete", joka koostuu Takayuki Hattorin orkesterille sovittamista "Seiken densetsu" -kappaleista.


title: Mystic Quest

text: Molemmat edellä mainituista levyistä sisällytettiin elokuussa 1995 ilmestyneeseen "Seiken densetsu: Final Fantasy gaiden Sound Collectionsiin". Kokoelma julkaistiin uudestaan vuonna 2004.


title: Australian kansallispuolue

text: Australian kansallispuolue () on australialainen keskusta-oikeistolainen puolue, joka edustaa perinteisesti lähinnä maanviljelijöitä. Se perustettiin 1920 nimellä "Country Party" (maaseudun puolue), ja se otti nimen National Country Party vuonna 1975 ja nykyisen nimensä vuonna 1982.


title: Australian kansallispuolue

text: Kansallispuolue on perinteisesti ollut pienempi hallituskumppani Australian liberaalipuolueen kanssa 1940-luvulta eteenpäin. Se piti tosin johtopaikkaa Queenslandissa 1957–1989.


title: Australian kansallispuolue

text: Vuodesta 2018 puoluetta on johtanut Michael McCormack. Häntä edelsi Warren Truss.


title: Australian kansallispuolue

text: Vuoden 2013 parlamenttivaaleissa kansallispuolue sai yhdeksän paikkaa ja kuuluu konservatiivipuolueiden hallituskoalitioon. Senaatissa puolueella on kuusi edustajaa.


title: Australian liberaalipuolue

text: Australian liberaalipuolue (Lib, ) on australialainen oikeistopuolue, joka perustettiin vuonna 1945 korvaamaan United Australia Party. Ideologisesti puolueen on nähty edustavan konservatismia, liberaalikonservatismia ja talousliberalismia. Kansainvälisesti Liberaalipuolue on International Democrat Unionin jäsen.


title: Australian liberaalipuolue

text: Puolueen perustaja oli Robert Menzies, joka oli pääministerinä vuosina 1939–1941 "United Australia Partyn" edustajana ja uudelleen vuosina 1949–1966. Liberaalipuolue perustettiin 1945 useiden konservatiivipuolueiden yhteenliittymänä vastustamaan hallitsevaa Australian työväenpuoluetta. Menzies oli pääministerinä ennätykselliset 23 vuotta. Antikommunismi ja sosialismin vastustus oli puolueen perusperiaatteita 1950- ja 1960-luvuilla, ja Menzies yritti jopa kieltää paikallisen kommunistipuolueen 1951. Menzies oli myös vannoutunut monarkisti, jonka mielestä Australian piti pysyä monarkiana ja Britannian monarkin alaisena. Liberaalipuolue on myös perinteisesti pitänyt tärkeänä vahvaa suhdetta Yhdysvaltoihin.


title: Australian liberaalipuolue

text: 1980-luvulta liberaalipuolue sai vaikutteita "uusoikeiston" thatcherilaisesta uusliberaalista talouspolitiikasta. Liberaalipuolue oli oppositiossa vuodesta 1983 ja hallitusvastuussa vuodesta 1996, jolloin puolueen johtajana ja pääministerinä oli John Howard. Hallituksessa oli mukana myös Australian kansallispuolue.


title: Australian liberaalipuolue

text: Marraskuun 2007 vaalitappion jälkeen, jossa Howard menetti parlamenttipaikkansa, hän ja varajohtaja Peter Costello erosivat puolueen johtotehtävistä. Johtajaksi valittiin syyskuussa 2008 Malcolm Turnbull ja joulukuussa 2009 Tony Abbott. Vuoden 2013 parlamenttivaaleissa liberaalipuolue sai liittolaisensa kansallispuolueen kanssa merkittävän vaalivoiton ja Abbottista tuli pääministeri. Hallituskoalitio voitti myös heinäkuun 2016 vaalit.


title: Sztutowo

text: Sztutowo () on pieni taajama Puolassa 38 km Gdańskista itään Veiksel-joen suiston koillisosassa, Veikselin kynnäksen juurella, Itämeren rannikolla.


title: Sztutowo

text: Stutthofin keskitysleiri Toisen maailmansodan aikana sijaitsi kylän länsipuolella. Nykyisin keskitysleirin paikalla on museo.


title: Eturaajan luusto

text: Eturaajan luustoon () kuuluvat lapaluu, solisluu, olkaluu, värttinäluu, kyynärluu, ranneluut, kämmenluut ja sormien luut. Eturaajan luusto eroaa takaraajan luustosta siten, että eturaajan luilla ei ole luista yhteyttä vartaloon vaan se kiinnittyy vartalon luihin lähinnä lihasten ja jänteiden avulla.


title: Schmalkaldenin liitto

text:
Schmalkaldenin liitto oli Saksan protestanttisten ruhtinaitten ja valtakunnankaupunkien muodostama liitto keisari Kaarle V:tä vastaan. Se perustettiin vuonna 1531, mutta suora sotilaallinen konflikti vältettiin keisarin kanssa aina vuoteen 1546 asti, jolloin syttyi Schmalkaldenin sota. Kaarle löi liiton armeijan perusteellisesti Mühlbergin taistelussa 1547, mutta sota jatkui vielä vuoteen 1555.
Keisari Kaarle V näki itsensä katolisen uskon puolustajana ja pyrki karkottamaan protestanttisen uskon valtakunnastaan. Hän tuomitsi Martti Lutherin Wormsin valtiopäivillä 1521 valtakunnankiroukseen ja määräsi hänen kirjansa poltettavaksi. Speyerin toisilla valtiopäivillä 1529 päätettiin harhaoppi kukistaa voimakeinoin.


title: Schmalkaldenin liitto

text: Vuoden 1530 alussa kutsuttiin valtiopäivät uudelleen kokoon Augsburgiin. Edustajia pyydettiin myös selvittämään uskoaan. Augsburgissa evankelit jättivät Augsburgin tunnustuksen, jonka oli allekirjoittanut seitsemän ruhtinasta ja kaksi valtakunnankaupunkia, johtajanaan Saksin vaaliruhtinas Juhana Horjumaton.


title: Schmalkaldenin liitto

text: Vuonna 1531 yhdeksän luterilaista ruhtinasta ja 11 valtakunnankaupunkia solmivat Schmalkaldenissa liiton Kaarle V:tä ja katolilaisia vastaan Hessenin maakreivi Filip Jalomielisen ehdotuksesta. Liitto sai käyttöönsä 10 000 jalkamiestä ja 2 000 ratsumiestä. Vuonna 1532 liitto liittoutui Ranskan kanssa Kaarlea vastaan ja 1538 Tanskan kanssa. Keisaria ei suoraan ärsytetty, mutta kirkon varoja takavarikoitiin, katolilaisia ruhtinaita vastaan hyökättiin ja luterilaista oppia levitettiin Pohjois-Saksassa. Viidentoista vuoden ajan väliaikaiset sopimukset estivät suoran konfliktin synnyn Schmalkaldenin liiton ja keisarin välillä, mutta pysyvää rauhaa ei saatu aikaiseksi, toistuvista yrityksistä huolimatta. Keisarille oli myös tärkeää pitää Saksa rauhallisena, sillä todelliset uhkakuvat olivat turkkilaiset idässä ja italialaissodat Ranskaa vastaan.


title: Schmalkaldenin liitto

text: Crépyn sopimus vuonna 1544 Ranskan kuningas Frans I:n kanssa vapautti Kaarlen voimavaroja pattitilanteen ratkaisemiseksi Schmalkaldenin liiton kanssa, ja purki Ranskan ja protestanttien välisen liiton. Myös välirauha turkkilaisten kanssa solmittiin. Kaarlen onnistui lisäksi solmia salainen liittosopimus Saksin herttua Moritsin kanssa.


title: Schmalkaldenin liitto

text: Sotatoimet alkoivat kesällä 1546, kun Schmalkaldenin liiton armeija operoi Etelä-Saksassa. Syksyyn mennessä keisari kokosi oman armeijansa ja kohtasi liiton armeijan Ingolstadtissa. Samaan aikaan Morits hyökkäsi Saksin vaaliruhtinas Juhana Fredrikiä vastaan, vallaten tämän maat helposti. Vastauksena Schmalkaldenin liiton armeija marssi pohjoiseen lyödäkseen Moritsin, mutta yhdistynyt Moritsin ja keisari Kaarlen armeija löi sen pahanpäiväisesti Mühlbergin taistelussa huhtikuussa 1547. Juhana Fredrik jäi vangiksi ja keisari antoi Moritsille tämän tavoittelemat Saksin vaaliruhtinaan arvon ja Juhana Fredrikin maat.


title: Schmalkaldenin liitto

text: Vaikka Schmalkaldenin liiton armeija olikin murskattu, Kaarle ei saavuttanut lopullista voittoa protestanteista. Augsburgin valtiopäivillä vuonna 1548 Kaarle V antoi Augsburgin välituomion kompromissiratkaisuksi. Protestantit eivät osanneet päättää esityksen hyväksymisestä tai hylkäämisestä ja vuonna 1552 Morits vaihtoi puolta aloittaessaan Ranskan kuningas Henrik II:n kanssa sodan keisaria vastaan. Keisarin oli vuonna 1552 suostuttava Passaun välirauhaan, mutta lopullinen ratkaisu saatiin vasta Augsburgissa vuonna 1555.


title: Australian työväenpuolue

text: Australian työväenpuolue (ALP, ) on australialainen keskustavasemmistolainen puolue, joka perustettiin 1891.


title: Australian työväenpuolue

text: Kansainvälisesti se oli Sosialistisen internationaalin jäsen 2014 asti. Nykyään puolue kuuluu Progressive Allianceen.


title: Australian työväenpuolue

text: Puolue osallistui vuonna 1901 vastaperustetun Australian liittovaltion ensimmäisiin vaaleihin. Ensimmäisenä se pääsi Chris Watsonin hallitukseen 1904 ja muodosti oman Andrew Fisherin johtaman hallituksen 1910. Nimi kirjoitettiin aluksi brittienglannin ja australianenglannin oikeinkirjoituksella "Labour", mutta muutettiin "moderniin" amerikkalaiseen muotoon 1912.


title: Australian työväenpuolue

text: Puolue on kokenut historiassaan useita kriisejä. Ensimmäisen maailmansodan aikaan vuonna 1915 syntyi ristiriitoja Laborin pääministeri Billy Hughesin tukiessa asevelvollisuutta useiden hänen kollegoidensa ja ammattiyhdistysten vastustaessa sitä. Hughes järjesti kaksi epäonnistunutta kansanäänestystä asiasta, jonka jälkeen hänet erotettiin puolueesta ja hän perusti tukijoineen Nationalist Party of Australian liittoutuen konservatiivien kanssa. Hughes toimi pääministerinä vuoteen 1923.


title: Australian työväenpuolue

text: Ensimmäisen maailmansodan jälkeen Yleisaustralialainen ammattiliittojen kongressi antoi julistuksen, jossa se vaati teollisuuden, tuotannon ja jakelun sosialisointia. Vuoden 1922 puoluekokouksessa puolue hyväksyi samanlaisen sosialistisen tavoitteen, joka oli päämääränä useita vuosia. Se jäi kuitenkin kuolleeksi kirjaimeksi.


title: Australian työväenpuolue

text: Suuren laman aikaan 1931 Labor hajosi ristiriitoihin radikaaliin politiikkaan uskovien kuten Uuden Etelä-Walesin pääministeri Jack Langin, proto-keyneslaisiin kuten valtiovarainministeri Ted Theodore ja talousortodokseihin kuten pääministeri James Scullin ja Joseph Lyons kesken. Lyons lähti puolueesta 1931 ja liittyi konservatiiveihin. Hän oli perustamassa United Australia Partya ja nousi pääministeriksi 1932.


title: Australian työväenpuolue

text: Toisen maailmansodan jälkeen 1947 Ben Chifleyn hallitus pyrki kansallistamaan maan pankit, mikä kohtasi valtavaa vastustusta lehdistössä ja keskiluokassa. Korkein oikeus totesi myöhemmin hankkeen perustuslain vastaiseksi. Chifley tunnetaan myös lausahduksestaan "The light on the hill", jolla hän kuvasi 1949 puolueen tavoitteita.


title: Australian työväenpuolue

text: 1950-luvulla suhde kommunismiin aiheutti voimakasta kuohuntaa sekä puolueessa että ammattiyhdistysliikkeessä. Puolueen antikommunistiset katolilaiset jäsenet epäilivät kommunistien solutusta ja perustivat Industrial Groups -ryhmiä vastustamaan kommunisteja sekä heihin liian ymmärtävästi suhtautuvia puoleen jäseniä. Vuoden 1954 vaalien tappion jälkeen puoluejohtaja H. V. Evatt syytti tappiosta "ryhmäläisten" puhdistuksia ja heidät erotettiin puolueesta. Erotetut perustivat Demokraattisen työväenpuolueen (DLP) johtajanaan B. A. Santamaria. Se sai voimakkaasti vaikutteita katolilais-sosiaalisista opetuksista.


title: Australian työväenpuolue

text: Perustamisestaan aina 1950-luvulla Labor ja siihen läheisessä suhteessa olleet ammattiliitot olivat merkittävämpiä "White Australia Policyn" kannattajia, mikä kielsi kaiken ei-valkoisten maahanmuuton Australiaan tuolloin muodikkaiden rotuoppien perusteella. Käytännössä puolue ajoi kaiken maahanmuuton estämistä pelätessään maahanmuuton alentavan palkkoja, kunnes toisen maailmansodan jälkeen Ben Chifleyn hallitus aloitti maahanmuuttopolitiikan. Puolueen ei-valkoisten maahanmuuton vastustus kesti aina Arthur Calwellin eläkkeellejääntiin vuoteen 1967.


title: Soul

text: Soul voi tarkoittaa ainakin seuraavia asioita:


title: Jehovan todistajien julkaisutoiminta

text: Jehovan todistajat -järjestö julkaisee kirjallisuutta yli 910 eri kielellä. Julkaisutoiminta on varsin laajaa, ja vuoteen 2014 mennessä on julkaistu yli 150 eri julkaisua. Monissa eri maissa ns. Betel-kotien yhteydessä (haaratoimistot) on kirjapainot, joissa työskentelee vapaaehtoistyöntekijöitä. Jehovan todistajien kirjoja julkaistaan kahdeksassa eri maassa, esimerkiksi Saksassa, Yhdysvalloissa, Japanissa.


title: Jehovan todistajien julkaisutoiminta

text: Jehovan todistajien kirjallisuudella on keskeinen rooli järjestön toiminnassa. Vuodesta 1979 alkaen julkaistussa kirjasessa "Raamatullisia keskustelunaiheita" luetellaan, että kirjallisuus helpottaa ns. Valtakunnan julistamista, eli saarnaamistyötä, ja se on järjestön mukaan paras väline Raamatun ymmärryksen saamiseksi. Jehovan todistajat levittävät kirjallisuuttaan ilmaiseksi. Em. liitteessä mainitaan, että "raamatullista kirjallisuutta ei levitetä ansaitsemismielessä", mutta samalla myös "korvausten saaminen ei ole epäraamatullista".


title: Jehovan todistajien julkaisutoiminta

text: Jehovan todistajat uskovat, että heidän kirjallisuutensa on julkaistu Jeesuksen Kristuksen johdolla Pyhän Hengen välityksellä, joten järjestö kannustaa arvostamaan sitä suuresti. Järjestö kehottaa lukemaan Vartiotorni- ja Herätkää-lehtiä säännöllisesti ja muut järjestön uudet julkaisut heti niiden ilmestyttyä.


title: Jehovan todistajien julkaisutoiminta

text: Jehovan todistajien julkaisema kirjallisuus voidaan jakaa kahteen ryhmään: järjestön sisäiseen käyttöön ja ulkopuolisille jaettavaan, yleensä käännytystyötä varten julkaistuun. Tunnettujen Vartiotorni- ja Herätkää-lehtien lisäksi julkaistaan kirjallisuutta kiinnostuneiden ihmisten kanssa Raamatun kotitutkistelua varten, kuukausittaista sisäistä lehteä Valtakunnan palveluksemme ja erilaisia ohjekirjoja.


title: Jehovan todistajien julkaisutoiminta

text: Jehovan Todistajien sisäiseen käyttöön tarkoitettua kirjallisuutta ei anneta ulkopuolisille. Myöskään vastuuasemissa oleville tarkoitettua kirjallisuutta ei anneta rivijäsenten luettavaksi (esimerkiksi "Kiinnittäkää huomiota itseenne ja koko laumaan" ja "Loistaen valaisijoina maailmassa").


title: Rudolf Spanner

text: Rudolf Spanner (17. huhtikuuta 1898 Koblenz-Metternich – 1960 Köln, Saksa) oli saksalainen professori ja SA:n jäsen, joka työskenteli muun muassa Danzigin lääketieteellisen akatemian anatomisessa instituutissa Toisen maailmansodan aikana. Hänen kerrotaan yleisesti tehneen saippuaa ihmisruumiista, erityisesti Stutthofin keskitysleirin juutalaisuhreista.


title: Rudolf Spanner

text: Spanneria kuulusteltiin sodanaikaisista toimistaan Saksassa 1947 ja 1948. Hän kertoi käyttäneensä ihmisrasvoista tehtyä saippuaa nivelsideruiskeisiin. Lisätutkimuksista häntä vastaan luovuttiin. Spanner joutui kuitenkin eroamaan Kölnin yliopiston virastaan brittien vaatimuksesta. Tämän jälkeen hän työskenteli lääkärinä Schleswig-Holsteinissa. Hän kuoli Kölnissä vuonna 1960.


title: Rudolf Spanner

text: Vuonna 2002 alkaneiden puolalaistutkimusten mukaan Spannerin alaisuudessa tuotettiin noin 10–100 kilogrammaa saippuaa, jossa oli ihmisruumiista peräisin olevia rasvoja. Professori Andrzej Stołyhwo Varsovan maatalouskorkeakoulusta havaitsi saippuassa olleen merkkejä myös kaoliinista, mikä viittaa sitä käytetyn hyödyntämistarkoituksessa, mikä hänen mukaansa rikkoo yleisiä eettisiä periaatteita vastaan.


title: Rudolf Spanner

text: Spalteholz—Spanner Handatlas der Anatomie des Menschen (toim. Rudolf Spanner), 16. p., Scheltema and Holkema, Amsterdam. 1959-61. oli anatomian klassikkoteoksia 1900-luvulla. Siitä oli vuonna 1961 otettu 16 painosta.


title: Rudolf Spanner

text: Tehtiinkö Stutthofin juutalaisista saippuaa?


title: Kankaanpainanta

text: Kankaanpainannalla tarkoitetaan kankaankuviointimenetelmää, jossa eri tekniikoita käyttäen rajoitetaan värien leviäminen vain tietyille kankaan osille.


title: Kankaanpainanta

text:
Kankaanpainannan arvellaan kehittyneen muinaisessa Lähi-idässä. Egyptiläisissä hautamaalauksissa on kuvattu painokankaita jo ainakin noin 2100 eaa.
Vanhimpia tekniikoita olivat sormenpäillä, kämmenillä ja kasvien lehdillä painaminen. Myös Kiinassa ja Japanissa on kankaanpainantaa harjoitettu jo varhain hyödyntäen mm. puuleimasimia. Silkkipainotekniikka tunnettiin Kiinassa jo n. 300 eaa. Intiassa värjäystekniikat olivat pitkälle kehittyneitä jo 1500 - 1600-luvulla.


title: Kankaanpainanta

text:
Varsinainen painantatekniikka tuli Euroopassa suosioon 1400-luvun lopulla sen jälkeen kun hollantilaiset, englantilaiset ja ranskalaiset olivat alkaneet tuoda painettuja itäintialaisia kankaita Eurooppaan.
Vanhimmat keskieurooppalaiset pellava- ja silkkikankaanpainannat olivat yleensä tummasävyisiä, joihin oli painettu hopea- ja kultakoristeita. Myöhemmin painoväreiksi tulivat musta, punainen ja vihreä.
Euroopan alkeellisessa painannassa kangas siveltiin liisteriaineella, jonka päälle siroteltiin värijauheet ja väri painettiin kankaaseen kiinni puulaudoilla. Myöhemmin keskieurooppalaisessa painannassa kehiteltiin rinnakkain kahta eri tekniikkaa. Kuviot voitiin painaa suoraan kankaalle puu- tai metallilevyiltä tai koristelu voitiin tehdä ensin eräänlaiselle massalevylle, joka oli tehty joko vahasta tai muusta aineesta ja tällä vasta painettiin kangas.
Varhaisia kankaanpainokoneita oli kehitelty Euroopassa jo 1800-luvulla. Varhaisia kankaanpainokoneita olivat mm. kaiverrettuja kuparilaattoja hyöydyntävä valssipainokone ja puulaattoja hyödyntävä laattapainokone. Konepainanta syrjäytti käsin painannan 1900-luvulla, koska se oli kilpailukykyisempi painantamenetelmä: uudet värit ja halvat työkustannukset.


title: Kankaanpainanta

text: Vanhoista suomalaisista painokankaista ei ole säilynyt paljon tietoja. Käsinpainantaa on tehty ammattimaisesti 1700-luvulla mm. Kokkolassa ja Turussa. Helsingin Taidevärjäämö Oy:n käsifilmipaino (silkkipaino) aloitti toimintansa 1930-luvulla. Taidevärjäämöllä oli huomattava vaikutus kotimaisen painokangassuunnittelun kehittymiseen. Suunnittelijoina Taidevärjäämössä toimivat 1940-luvulla mm. Eeva Taimi ja Kaj Franck. Suomen tunnetuin ja menestynein tekstiilialan yritys, painokankaita valmistava Marimekko perustettiin 1950-luvulla suunnittelijoinaan mm. Maija Isola ja Vuokko Nurmesniemi, jotka olivat painokangassuunnittelun merkittäviä edelläkävijöitä ja uudistajia.


title: Kankaanpainanta

text:
Kohopainantatekniikka (1100-luku)
Väri painettiin kankaaseen kaiverretuilla laatoilla, joissa painopinnat ovat koholla. Kuvioaiheista riippuen käytettiin puulaattoja, naulalaattoja tai metallinauhalaattoja. 1700-luvulla tekniikkaa käytettiin yleisesti Keski-Euroopassa. 1800-luvulla painotekniikat kehittyivät ja kohopainannan osuus tuotannossa väheni. 1834 keksittiin perrotiini, mekanisoitu laattapainokone, joka suoritti kaikki painajan työt mekaanisesti.


title: Kankaanpainanta

text:
Syväpainotekniikka (1700-luku)
Syväpainotekniikassa käytettiin kuparilaattoja, joihin kaiverretuista kuviosyvennyksistä väri imeytyi kankaaseen. Laatat olivat kookkaita, mallit ohutviivaisia ja yksivärisiä. Kuvioaiheina käytettiin eläimiä, kasveja, klassisia raunioita sekä kiinalaiskuoseja.


title: Kankaanpainanta

text:
Kaaviopainotekniikka
Väri levitettiin kankaalle väriä läpäisemättömän, kestävän materiaalin läpi, josta kuvion kohdat oli rei'itetty tai leikattu pois. Kaavioina käytettiin paperia, nahkaa tai metallilevyjä. Filmi- eli silkkipainotekniikassa kaaviona toimi kehyksiin pingotettu seulakangas, josta kuviokohdat oli käsitelty väriä läpäisemättömiksi. Apuna kaaviopainotekniikassa käytetään raakkelia, joka on eräänlainen lasta, jolla värin saa levitettyä tasaisesti. Euroopan ensimmäisiä kokeiluja silkkiverkkokaaviolla tehtiin Ranskassa 1850-luvulla. Seula patentoitiin Euroopassa 1900-luvun alussa ja filmipainanta teollistui 1920- ja –30 –luvuilla. 1950-luvulla markkinoille tulivat laaka- ja rotaatiopainokoneet.


title: Kankaanpainanta

text:
Siirtopainotekniikka
Siirto- eli lämpöpainotekniikassa väri "prässätään" kuviopainetusta paperista lämmön avulla kankaaseen. Tekniikka yleistyi 1950-luvulta lähtien ja on pääosin pysynyt vaatetusteollisuuden käyttämänä tekniikkana. Painoväreinä käytetään dispersio-värejä, jotka soveltuvat tekokuiduille.


title: Kankaanpainanta

text: Suorapainomenetelmässä värillinen kuvio painetaan suoraan kankaalle eri tekniikoita käyttäen. Painoväreinä käytetään pigmenttivärejä.


title: Kankaanpainanta

text: Reservi- eli suojausmenetelmässä kangas suojataan kuvioiden kohdalta mekaanisella tai kemiallisella reserviaineella ennen painamista ja päälle painetaan pohjaväri. Painoväreinä käytetään reaktiivivärejä.


title: Kankaanpainanta

text: Etsi- eli värinpoistomenetelmässä kuviot syövytetään esiin painetusta kankaasta pelkistysaineen avulla. Painoväreinä käytetään reaktiivivärejä.


title: Kankaanpainanta

text: Erikoismenetelmiä: Kreppipainanta (Cloque), jossa kankaasta kutistetaan painokuvion muotoisia alueita. Tulos on usein kolmiulotteinen. Kreppipainannassa hyödynnetään yleisimmin kuitujen kutistamista emäksen vaikutuksesta. Syövytys-eli polttopainannassa (devore), osa materiaalista syövytetään pois, jolloin syntyy joko reikiä, ohuempia kohtia tai reliefimäistä pintaa riippuen käsiteltävän tekstiilin pintarakenteesta ja raaka-aine koostumuksesta.


title: Kankaanpainanta

text: Forss, M. 2000. Värimenetelmät. Jyväskylä: Gummerus Kirjapaino Oy


title: Kankaanpainanta

text: Forss, M., Rantanen, K., Priha, P. & Ylinen, S. 1997. Kankaanpainanta. Espoo: Weilin + Göös.


title: Kankaanpainanta

text: Hintsanen, P. 2000. Kankaanpainanta. http://www.coloria.net/historia/varjays.htm#kangaspaino


title: Kankaanpainanta

text: Kellomäki, K. 1993. Uusia ulottuvuuksia kankaanpainantaan. Helsinki: Painatuskeskus Oy.


title: Kankaanpainanta

text: Oerngreen, J. 1981. Kankaanpainanta ja batiikki. Helsinki: Otava.


title: Kankaanpainanta

text: Åhlberg, G. & Jarneryd, O. 1972. Käsinpainanta. Helsinki: Tammi.


title: Pjotr Potšintšuk

text: Pjotr Ivanovitš Potšintšuk (; 26. heinäkuuta 1954 – 1. joulukuuta 1991) oli Neuvostoliittoa edustanut yleisurheilija, joka kilpaili 20 kilometrin kävelyssä.


title: Pjotr Potšintšuk

text: Hän voitti olympiahopeaa 20 kilometrin kävelyssä vuoden 1980 kesäolympialaisissa Moskovassa. Potšintšuk kuoli juuri silloin, kun Neuvostoliitto oli hajoamaisillaan.


title: Christina Scherwin

text: Christina Scherwin (s. 11. heinäkuuta 1976) on tanskalainen yleisurheilija, jonka päälaji on keihäänheitto.


title: Christina Scherwin

text: Scherwinin parhaat arvokisasijoitukset ovat vuoden 2005 MM-kilpailujen neljäs ja vuoden 2006 EM-kilpailujen viides sija. hän oli kolmas vuonna 2006.


title: Christina Scherwin

text: Scherwin on voittanut maansa mestaruuden peräti kuusi kertaa, vuosina 2000, 2002, 2003, 2004, 2005 ja 2006. Lisäksi hän voitti mestaruuden vuonna 2003 myös kuulantyönnössä.


title: Christina Scherwin

text: Hän pitää myös hallussaan Tanskan ennätystä keihäänheitossa tuloksella 64,83, jonka hän heitti IAAF:n yleisurheilufinaalissa Stuttgartissa 9. syyskuuta 2006.


title: Philander C. Knox

text: Philander Chase Knox (6. toukokuuta 1853 Brownsville, Pennsylvania – 12. lokakuuta 1921 Washington, D.C.) oli yhdysvaltalainen republikaanipoliitikko.


title: Philander C. Knox

text: Knox toimi Yhdysvaltain oikeusministerinä vuosina 1901–1904 ja vuosina 1904–1909 hän edusti Pennsylvaniaa Yhdysvaltain senaatissa. Presidentti William Howard Taftin ulkoministerinä hän toimi vuosina 1909–1913. Hänet valittiin uudelleen Pennsylvanian senaattoriksi 1917 ja hän istui senaatissa kuolemaansa asti.


title: Charles Evans Hughes

text: Charles Evans Hughes (11. huhtikuuta 1862 – 27. elokuuta 1948) oli yhdysvaltalainen lakimies ja republikaanipuolueen poliitikko, joka toimi korkeimman oikeuden tuomarina vuosina 1910–1916, Yhdysvaltain ulkoministerinä vuosina 1921–1925 sekä korkeimman oikeuden puheenjohtajana vuosina 1930–1941.


title: Charles Evans Hughes

text: Hughes toimi New Yorkin osavaltion kuvernöörinä vuosina 1907–1910, kunnes hänet nimitettiin Yhdysvaltain korkeimman oikeuden tuomariksi. Hän erosi korkeimmasta oikeudesta voidakseen asettua presidenttiehdokkaaksi vuoden 1916 vaaleissa. Hän hävisi Woodrow Wilsonille.


title: Charles Evans Hughes

text: Hän toimi ulkoministerinä vuosina 1921–1925, ensin Warren G. Hardingin hallituksessa ja tämän kuoltua varapresidentistä presidentiksi nousseen Calvin Coolidgen alaisena. Hughes erosi vuonna 1925 ja toimi muun muassa Kansainvälisen tuomioistuimen tuomarina vuosina 1928–1930. Vuonna 1930 presidentti Herbert Hoover nimitti hänet korkeimman oikeuden puheenjohtajaksi. Hän jäi eläkkeelle vuonna 1941.


title: Eero Kuussaari

text: Eero Vilho Kuussaari (vuoteen 1927 Heickell, käytti Saksassa ollessaan peitenimeä Carl Ek; 15. kesäkuuta 1891 Oulu – 29. huhtikuuta 1978 Helsinki) oli suomalainen jääkärieversti, heimosoturi ja sotahistorioitsija. Hänen vanhempansa olivat raatimies Johan Vilhelm Heickell ja Maria Lovisa Gutzen. Hänet vihittiin avioliittoon vuonna 1920 Hertta Muhosen kanssa.


title: Eero Kuussaari

text: Hän kirjoitti ylioppilaaksi Kemin suomalaisesta yhteiskoulusta vuonna 1910 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1910–1914. Kadettikoulukurssin hän suoritti vuosina 1921–1922 ja Sotakorkeakoulun yleisen osaston vuosina 1925–1927.


title: Eero Kuussaari

text: Jatko-opintojensa ohella hän toimi assistenttina ilmatieteellisessä keskuslaitoksessa vuonna 1911 ja Tornio Lehden aputoimittajana vuosina 1909–1916. Opintojensa päätyttyä hän toimi Peräpohjolan ja Lapin kotiseutuyhdistyksen sihteerinä vuosina 1914–1916 ja voimistelu- ja urheiluseura Pyryn puheenjohtajana vuosina 1915–1916. Itsenäisyysaatteen ja jääkäriliikkeen puraisemana hän liittyi siihen aivan sen alkuvaiheessa. Hän järjesteli jo vuonna 1915 jääkärialokkaille ensimmäisen salaisen kulkureitin rajan yli länteen ("Tornion etappi"). Hänen käsialaansa oli myös ensimmäisten salaisten käsiposti- ja kuriirilinjojen organisointi Haaparannan ja Helsingin välille. Hänen ansiokkaan toimintansa johdosta hän sai avustajia toiminnalleen rajaseudun virkamieskunnasta ja väestöstä. Hänen käsialaansa oli myös suuren jääkärivärväyksen järjestäminen ja organisointi kesällä 1915, jonka tarkoituksena oli kasvattaa Saksassa oleva joukko pataljoonan suuruiseksi. Tämän jääkärivärväyksen tueksi hän laati myös suunnitelman tämän joukon kuljettamiseksi Peräpohjolan kautta Ruotsiin. Tämä hänen suunnitelmansa saikin vihreän valon, kun se hyväksyttiin Helsingissä niin sanotussa Liisankadun toimistossa. Tämän hyväksynnän saatuaan hän järjestikin yhdessä Kemissä, Oulussa ja Tornionjokilaaksossa asuvien ystäviensä kanssa Tornion etapin. Hän osallistui itse etappitoimintaan ja jääkärivärväykseen sekä toimi samalla Tornion etapin johtajana siihen asti, kunnes hän joutui santarmien takaa-ajamana pakenemaan maasta 18. toukokuuta 1916.


title: Eero Kuussaari

text: Maasta pakonsa jälkeen hän liittyi Saksassa sotilaskoulutusta antavaan Jääkäripataljoona 27:ään 1. elokuuta 1916 ja hänet sijoitettiin pataljoonan täydennysjoukkoon. Jo kesällä 1916 hän osallistui erikoiskursseille Berliinissä ja Kielissä. Syksyllä 1916 hänet komennettiin Saksan meriesikunnan käskystä erikoistehtäviin Haaparantaan, missä hän johti meriesikunnan salaista alaosastoa, jonka toiminta-alueena oli Suomen ja Ruijan sekä Muurmannin rannikot. Tällä salaisella komennuksellaan hän osallistui myös jääkäripataljoonan etappitoimintaan. Vuonna 1917 tapahtuneen Venäjän vallankumouksen mainingeissa hän päätti käydä myös Suomessa, mutta joutui venäläisten sotilaiden pidättämäksi. Hänen onnekseen venäläiset luovuttivat hänet suomaisten viranomaisten käsiin, joilta hän pääsi pakenemaan ja suuntasi kulkunsa takaisin Ruotsiin. Ennen sisällissodan varsinaisten taistelujen puhkeamista hän toimi aseiden hankkijana ja tiedustelutoiminnassa sekä erilaisten komennuskuntien järjestelytehtävissä.


title: Eero Kuussaari

text: Hän saapui Suomeen (Tornio) 31. tammikuuta 1918 ja liittyi Tornion suojeluskuntaan. Ensimmäiseksi tehtäväkseen hän sai oberzugführer Friedel Jacobssonilta aseiden hankintamatkan Tukholmaan, jolta retkeltä hän palasi aseiden kera Tornioon 8. helmikuuta 1918. Torniosta hänet määrättiin helmikuun puolivälissä Päämajan tiedusteluosaston päälliköksi ja 21. maaliskuuta alkaen Hämeen ryhmän tiedustelu-upseeriksi ja osallistui Tampereen valtaukseen. Tampereen valtauksen jälkeen hänet komennettiin takaisin Päämajan tiedusteluosastoon.


title: Eero Kuussaari

text: Sisällissodan jälkeen hänet nimitettiin Yleisesikunnan tiedusteluosaston päälliköksi, josta tehtävästä hän erosi 28. helmikuuta 1919 ja otti vastaan Viron Avustamisen Päätoimikunnan jäsenen tehtävät sotilaskomiteassa, jossa tehtävässä hän toimi 1. toukokuuta 1919 saakka, kunnes toukokuussa 1919 hän sai tehtäväkseen koota Pohjois-Inkerin vapaajoukon ja toimi sen perustamisen jälkeen joukon esikunnassa 17. syyskuuta 1919 saakka. Edellä mainitun joukon mukana hän otti osaa taisteluihin Kirjasalossa. Suomalaisten aktivistien toimeksiannosta Kuussaari myös kokosi inkeriläisistä 35 miehen iskuryhmän, joka suoritti 30. maaliskuuta 1919 sarjan pommi-iskuja Pietarin vesilaitoksen toimipisteissä. Suomalaisten tietojen mukaan iskuissa kuoli ainakin 16 ihmistä. Kuussaari. otti osaa myös Aunuksen retkikunnan valmisteluihin. Armeijan palvelukseen hän astui uudelleen 1. huhtikuuta 1920 ja hänet sijoitettiin toimistoupseeriksi Yleisesikunnan tiedustelutoimistoon ja 1. toukokuuta 1922 alkaen osasto 2:n taloudenhoitajaksi, josta hänet siirrettiin 26. elokuuta 1927 Karjalan Kaartin rykmentin 1. pataljoonan komentajaksi ja 6. joulukuuta 1928 alkaen Yleisesikunnan liikekannallepanotoimiston päälliköksi. Kuussaari oli järjestämässä presidentti K. J. Ståhlbergin kyyditystä Helsingistä Joensuuhun 14. lokakuuta 1930 yhdessä Suomen Lukon sihteerin, hovioikeuden auskultantin Mikko Jaskarin kanssa, jonka seurauksena hänet erotettiin vakinaisesta palveluksesta 28. lokakuuta 1930. Korkein oikeus tuomitsi hänet teosta yhden vuoden ehdottomaan vankeusrangaistukseen. Yleisesikunnan sotahistoriallisen toimiston palvelukseen hän astui 1. syyskuuta 1932 ja tutki Aunuksessa ja Itä-Karjalassa Suomen sisällissodan aikana ja sen jälkeen käytyjen sotatoimien historiaa.


title: Eero Kuussaari

text: Talvisotaan hän osallistui IV Armeijakunnan operatiivisen toimiston päällikkönä ja myöhemmin operatiivisen osaston päällikkönä. Hän osallistui talvisodassa taisteluihin Laatokan Karjalassa ja Itä-Lemetissä. Välirauhan aikana hän toimi aluksi samassa tehtävässä kuten talvisodassa, mutta myöhemmin komennettiin IV Armeijakunnan huoltopäälliköksi ja edelleen Puolustusministeriön sotahistorialliseen toimistoon. Jatkosodan syttyessä hän sai komentoonsa vanhoista heimosotureista ja suomenheimoisista kootun Osasto Kuussaaren, joka nimettiin myöhemmin Prikaati Kuussaareksi. Prikaatin päällystöön kuuluivat muun muassa Antti Isotalo ja entinen metsäsissipäällikkö Ilmarinen (Jalmari Takkinen). Kuussaaren komennossa rykmentti osallistui Jatkosodassa taisteluihin Kuutamalahdella, Porajärvellä, Tshinjärvellä, Soutjärvellä, Semsvaaralla ja Juustjärvellä. Vuonna 1942 hänet komennettiin komentajan apulaiseksi Itä-Karjalan sotilashallinnon esikuntaan, josta hänet siirrettiin myöhemmin samana vuonna Puolustusministeriön historiantoimiston tutkijaupseeriksi, missä tehtävässä hän oli aina vuoteen 1951 saakka, jolloin hän erosi vakinaisesta palveluksesta. Vielä eronsa jälkeenkin hän hoiti kyseistä tointa niin sanottuna palkkiotoimena.


title: Eero Kuussaari

text:
Yleisesikunnan kunnianeuvoston puheenjohtajana hän toimi vuosina 1924 ja 1926 ja 2. Divisioonan kunniatuomioistuimen jäsenenä vuonna 1928. Suomalaisuuden liiton keskushallituksen jäsenenä hän toimi vuosina 1922–1924 ja Rajaseutuyhdistyksen johtokunnan jäsenenä vuosina 1924–1930 sekä Suomen heimosoturien liiton johtajana vuodesta 1934–1944. Akateemisen Karjala-seuran hallituksen jäsenenä hän toimi vuosina 1934–1935. Vapaussoturijärjestöjen keskusvaliokunnan jäsenenä hän toimi vuosina 1937–1940.
Rajaseutu-lehden toimituskunnan jäsenenä hän toimi vuosina 1924–1930. Sotahistoriallinen seura ry:n kunniajäsenenä hän oli vuodesta 1961 alkaen. Kunniapuheenjohtajuuksia hänellä oli Kotiseutuyhdistys Tornion Väylässä ja Suomen Vapaussoturien Huoltoyhdistyksessä.


title: Eero Kuussaari

text: Muiden tehtäviensä ohella hän toimi Suunnan toimittajana vuosina 1919–1921. Heimosoturin toimittajana hän toimi vuosina 1935–1937 ja päätoimittajana vuosina 1937–1939. Kansa taisteli -lehden toimitussihteerinä hän toimi vuosina 1957–1972.Lisäksi Kuussaari on myös kirjoittanut sanoma- ja aikakauslehtiin.


title: Pekka Ilveskoski

text: Pekka Juhani Ilveskoski (31. toukokuuta 1931 – 6. syyskuuta 1987) oli suomalainen arkkitehti, jolla oli oma arkkitehtitoimisto Tampereella. Tunnetuin Ilveskosken suunnittelemista rakennuksista on Tampereella sijaitseva Näsinneulan näkötorni.


title: T. & J. Salvesen

text: Aktiebolaget T. & J. Salvesen oli norjalaisomistuksessa ollut osakeyhtiö, joka harjoitti sahaustoimintaa ja puutavaran vientiä Suomessa 1800-luvun ja 1900-luvun vaihteessa.


title: T. & J. Salvesen

text: Etelä-Norjasta kotoisin ollut Salvesenin suku harjoitti 1800-luvun puolivälissä laivanvarustusta, kaivostoimintaa sekä valaanpyyntiä Britteinsaarilla. He kiinnostuivat Suomen puutavaramarkkinoista 1860-luvulla, ja vuonna 1871 Christian Salvesenin hallitsema brittiläinen yhtiö "The Finland Wood Co" osti Haapakosken sahan loviisalaiselta Alfred Björksténiltä.


title: T. & J. Salvesen

text: Sahaa vuodesta 1875 johtanut Christian Salvesenin sukulainen James Salvesen (1855–1926) perusti yhdessä veljensä Thomas Salvesenin kanssa toiminimi T. & J. Salvesenin vuonna 1882 Helsinkiin. Toiminimi keskittyi aluksi hoitamaan The Finland Wood Co:n sahatavaran ja kaivos- sekä paperipuun viennin yhteydessä tarvittuja laivanselvityksiä, mutta se aloitti myös oman sahaustoiminnan ostettuaan 1889 Himangalta hollantilaisen Bratzes & Co:n omistaman Rauman sahan. Salvesenin veljekset perustivat pian sahalaitoksen myös Saimaan etelärannalle Lauritsalaan, ja heillä oli 1900-luvun alussa omistuksessaan myös sahalaitos Ruokolahdella, Haapakosken saha Jyväskylän maalaiskunnan Vaajakoskella sekä 1903 hankittu Kiviojan saha (per. 1889) Ylivieskassa.


title: T. & J. Salvesen

text: Vuonna 1903 toiminimi muutettiin Aktiebolaget T. & J. Salvesen -nimiseksi osakeyhtiöksi, jonka osake-enemmistö oli James Salvesenin hallussa. Myös The Finland Wood Co -yhtiö siirtyi James Salvesenin haltuun 1911 Christian Salvesenin kuoltua Skotlannissa. Tämän jälkeen James Salvesen omisti Suomessa kuusi sahalaitosta ja noin 130 000 hehtaaria maata. Vuosittain laivattiin 170 000–200 000 kuutiometriä puutavaraa, ja Aktiebolaget T. & J. Salvesen oli Suomen viidenneksi tai kuudenneksi suurin sahaustoiminnan harjoittaja.


title: T. & J. Salvesen

text: Ensimmäisen maailmansodan puhjettua Salvesenit luopuivat omistuksistaan Suomessa vuonna 1916. Saimaan alueella olleet sahat myytiin Kaukas Fabrik Ab:lle, Jyväskylän saha siirtyi Suomen Osuuskauppojen Keskuskunnalle (SOK) ja Himangan sekä Ylivieskan sahat porilaiselle W. Rosenlew & Co:lle. The Finland Wood Co:n omistamia metsiä oli jo 1913 myyty W. Gutzeit & Co:lle.


title: Nikamavälilevy

text: Nikamavälilevy () sijaitsee nikamien vartaloiden välissä ja sen tehtävänä on lisätä selkärangan notkeutta ja jakaa selkärankaan kohdistuvaa painetta suuremmalle alueella. Lisäksi se osallistuu nikamien välisen nivelen muodostukseen. Nikamavälilevy koostuu sitkeästä syykehästä ("anulus fibrosus") ja sen sisällä olevasta geelimäisestä ytimestä ("nucleus pulposus"). Nikamavälilevyt ohenevat mentäessä dorsaalisesti rintanikamista lannenikamiin. Kaulanikamat ovat ohuempia dorsaalisesta puoliskostaan kuin ventraalisesta puoliskosta. Nikamavälilevyt puuttuvat kallon ja atlaksen välistä sekä atlaksen ja axiksen välistä. Ristinikamien nikamavälilevyt osallistuvat ristiluun muodostukseen, jolloin ne ovat luutuneet ristinikamien väleihin. Nuorella eläimellä nikamavälilevyissä on oma verisuonitus, josta se saa ravinteensa, mutta vanhemmiten verisuonet poistuvat ja nikamavälilevyn ravinteet tulevat diffuusiolla viereisistä kudoksista. Vanhemmiten nikamavälilevyt voivat rappeutua ja muodostaa välilevyn pullistuman.


title: Hans Köchler

text: Hans Köchler (s. 18. lokakuuta 1948 Schwaz, Tiroli, Itävalta) on itävaltalainen filosofi ja Innsbruckin yliopiston filosofian professori. Köchler on tutkinut pitkään kansainvälisen politiikan filosofisia perusteita. Kansainvälisessä politiikassa hän tuli laajemmin tunnetuksi viimeistään, kun Kofi Annan nimitti hänet tarkkailijaksi Lockerbien pommi-iskun oikeudenkäyntiin. Köchler on International Progress Organizationin puheenjohtaja.


title: Hans Köchler

text: Filosofina Köchler lukeutuu mannermaiseen filosofiaan, fenomenologiaan ja eksistentialismiin. Hän on saanut vaikutteita ennen kaikkea Edmund Husserlilta ja Martin Heideggerilta, ja Hans Kelsen puolestaan on vaikuttanut hänen oikeusajatteluunsa. Poliittisen filosofian ja oikeusfilosofian ohella hän on tutkinut hermeneutiikkaa ja filosofista antropologiaa.


title: Jurjen Hempel

text: Jurjen Hempel on alankomaalainen kapellimestari, jonka ohjelmistossa on paljon nykymusiikkia. Hän on vuodesta 2005 toiminut geneveläisen Ensemble Contrechamps -yhtyeen musiikillisena johtajana ja johtaa säännöllisesti Asko Ensemblea, London Sinfoniettaa, Netherlands Wind Ensemblea, Nieuw Ensemblea ja Schönberg Ensemblea. Hempel on vieraillut usein myös Suomessa johtaen muun muassa Helsingin kaupunginorkesteria, Radion sinfoniaorkesteria ja Tapiola Sinfoniettaa. Syksystä 2013 alkaen Hempel on Joensuun kaupunginorkesterin taiteellinen johtaja kolmivuotiskauden ajan. Syksyllä 2015 hänet valittiin jatkamaan kevääseen 2019 saakka.


title: Jurjen Hempel

text: Hempel opiskeli orkesterinjohtoa Utrechtin konservatoriossa opettajinaan David Porcelijn ja Kenneth Montgomery. Tanglewoodissa hän opiskeli kapellimestariluokalla Seiji Ozawan kutsumana opettajinaan Bernard Haitink ja Lorin Maazel. Ensimmäisessä kansainvälisessä Jean Sibelius -kapellimestarikilpailussa vuonna 1995 Hempel sijoittui jaetulle kolmannelle sijalle. Kilpailun seurauksena hän sai useilta suomalaiselta orkestereilta kutsun saapua johtamaan.


title: Jurjen Hempel

text: Vuonna 1989 Hempel debytoi Radio Philharmonic Orchestra Hollandin ja 1990 Netherland Radio Symphony Orchestran johtajana. Vuosina 1996–1997 Hempel toimi Rotterdamin filharmonikoissa Valeri Gergijevin apulaiskapellimestarina ja 1997 hän johti ensi kerran Amsterdamin Concertgebouw-orkesteria ja Haagin Residentie-orkesteria. Kun Hempel Gergijev-festivaalilla johti Richard Straussin "Salome"-oopperan, hänet kutsuttiin johtamaan sama teos myös Mariinski-teatteriin Pietariin. Hempel on ensimmäinen alankomaalainen kapellimestari, joka on johtanut Mariinskissa. Vuonna 2004 Hempel johti Brian Ferneyhoughin "Shadowtime"-oopperan Münchenin biennaalissa. Hän johtaa myös säännöllisesti a ja BBC:n Skotlannin sinfoniaorkesteria. Vuonna 2013 hän aloitti Joensuun kaupunginorkesterin ylikapellimestarina.


title: Reynaldo Hahn

text: Reynaldo Hahn (9. elokuuta 1875 Caracas – 28. tammikuuta 1947 Pariisi) oli Venezuelassa syntynyt ranskalaistunut säveltäjä. Hän syntyi Caracasissa 12-lapsisen perheen kuopukseksi, mutta muutti jo 3-vuotiaana Pariisiin.


title: Reynaldo Hahn

text: Hahn oli lahjakas lapsi ja pääsi 10-vuotiaana Pariisin konservatorioon, jossa hänelle antoivat opetustaan Jules Massenet, Charles Gounod ja Camille Saint-Saëns.


title: Reynaldo Hahn

text: Hahn tunnetaan etenkin laulujen säveltäjänä. 1900-luvun alkaessa hänellä oli jo verrattain laaja tuotanto nuoresta iästään huolimatta. Sävellystyön lisäksi Hahn toimi kapellimestarina ja musiikkikriitikkona ennen kuolemaansa Pariisissa 71-vuotiaana.


title: Eklogiitti

text: Eklogiitti on harvinainen metamorfinen kivilaji, joka sisältää rakeista punaista granaattia ja vaaleanvihreätä augiittia. Eklogiitti muodostuu suuremmissa paineissa kuin mikä on ominaista maankuorelle.


title: Eklogiitti

text:
Geologisen tutkimuslaitoksen (GTK) julkaisema "Retkeilijän kiviopas" suosittelee timanteista kiinnostuneille luonnonharrastajille kimberliittisten kivilajien (ja siis eklogiitin) tunnistamisen harjoittelua. Näissä saattaa olla Suomessakin timantteja pieninä oktaedreinä ja näistä syöpyneinä pyöreämpinä rakeina. Kaavin ja Kuopion alueen
kimberliiteissä on enimmillään noin 0,01 g timantteja tonnissa kiveä. Timanttien tunnistaminen löydöksestä on kuitenkin hyvin hankalaa ja vaatii käytännössä laboratoriomäärityksen.


title: Dick Van Patten

text: Richard Vincent ”Dick” Van Patten (9. joulukuuta 1928 Kew Gardens, New York – 23. kesäkuuta 2015 Santa Monica, Kalifornia) oli yhdysvaltalainen näyttelijä. Hän oli näyttelijä Joyce Van Pattenin vanhempi veli, ja hänen velipuolensa Tim Van Patten on televisio-ohjaaja. Van Patten oli vuodesta 1954 naimisissa Patricia Poolen kanssa; parilla oli kolme poikaa.


title: Dick Van Patten

text: Van Patten esiintyi jo lapsena Broadway-teatterissa. Hän siirtyi sittemmin televisioon (muun muassa "Eight Is Enough", 1977–1981) ja elokuviin, joista yksi oli Mel Brooksin "Avaruusboltsit". Hänet nähtiin niin ikään ”Weird Al” Yankovicin musiikkivideoilla.


title: Dick Van Patten

text: Van Pattenilla on tähti Hollywood Walk of Famella.


title: Hellbilly Deluxe

text: Hellbilly Deluxe on Rob Zombien (White Zombie) ensimmäinen sooloalbumi, joka julkaistiin 25. elokuuta 1998. Albumin nimi tulee Dwight Yoakamin albumista "Hillbilly Deluxe". Kappaleen "Dragula" remix oli vuoden 1999 elokuvan "The Matrix"in soundtrackilla.


title: Hellbilly Deluxe

text: Albumi uudelleenjulkaistiin vuonna 2005, sisältäen DVD:n, jossa on musiikkivideo albumin jokaiselle kappaleelle (myös "täyteraidoille" kuten Perversion 99 ja The Beginning of the End) ja uusi kansitaide.


title: Hellbilly Deluxe

text:
Kaikki kappaleet kirjoittanut Rob Zombie ja Scott Humphrey.Albumi - Billboard (Pohjois-Amerikka)
Singlet - Billboard (Pohjois-Amerikka)


title: Irna Phillips

text: Irna Phillips (1. heinäkuuta 1901 – 22. joulukuuta 1973) oli yhdysvaltalainen näyttelijä ja käsikirjoittaja, joka kirjoitti käsikirjoituksia moniin amerikkalaisiin saippuaoopperoihin.


title: Irna Phillips

text: Hänet tunnetaan parhaiten käsikirjoittajana seuraaviin televisiosarjoihin:


title: R. K. Salon Lakkitehdas

text: R. K. Salon Lakkitehdas Oy on Vammalassa sijaitseva Suomen vanhin toimiva lakkitehdas. Lakkitehdas valmistaa naisten, miesten ja lasten päähineitä sekä ammattilakkeja.


title: R. K. Salon Lakkitehdas

text: Lakkitehtaan perusti Reino Salo Kaustisella vuonna 1952. Vuodesta 1960 yritys on toiminut Vammalan kaupungissa Pirkanmaalla. Nykyisin lakkitehtaan toiminnasta vastaava osakeyhtiö on perustettu 1981, ja sen omistavat Reino Salon lapset.


title: R. K. Salon Lakkitehdas

text: Yrityksen liikevaihto on vuosina 2004–2008 ollut varsin tasaisesti 1,4 miljoonaa euroa. Yrityksen tulos oli vuonna 2007 noin 87 000 euroa, ja työntekijämäärä kuusi henkilöä. Päähineitä tuotettiin yli 150 000 kappaletta vuonna 2003, jolloin liikevaihto oli 1,6 miljoonaa euroa. Puolet liikevaihdosta tulee viennistä. Merkittävimpiä vientimaita ovat Pohjoismaat sekä Saksa, Itävalta ja Sveitsi.


title: Winifred Holtby

text: Winifred Holtby (23. kesäkuuta 1898 – 29. syyskuuta 1935) oli brittiläinen kirjailija. Häneltä ilmestyi useita romaaneja, joista tunnetuin, "South Riding" vasta postuumisti vuonna 1936.


title: Winifred Holtby

text: Holtby menehtyi munuaissairauden seurauksena vain 37 vuoden ikäisenä.


title: Winifred Holtby

text: Holtby voitti "South Riding" -romaanillaan James Tait Blackin muistopalkinnon 1936. Hänen omalle muistolleen omistettua kirjallisuuspalkinto jaettiin vuosina 1967–2002.


Good Apollo, I’m Burning Star IV, Volume One: From Fear Through the Eyes of Madness progressiivista rockia soittavan Coheed and Cambrian kolmas studioalbumi, joka julkaistiin 20. syyskuuta 2005.


title: Good Apollo, I’m Burning Star IV, Volume One: From Fear Through the Eyes of Madness

text: Albumin kolmas kappale "Welcome Home" julkaistiin ensimmäisenä singlenä, ja se tulee sisältymään myös videopeliin "Rock Band". Albumin toinen single oli "The Suffering" ja kolmas "Ten Speed (of God's Blood & Burial)", jota ei tosin julkaistu radiosoittoon.


text: Levy sijoittui 69:nneksi lokakuun 2006 Guitar World -lehdessä julkaistussa "sadan kaikkien aikojen parhaan kitara-albumin" listassa. Akustinen versio kappaleesta "Wake Up" pääsi elokuvan "Snakes on a Plane" soundtrackille.


text: Albumi on Coheed & Cambria:n parhaiten myynyt albumi myyden yli miljoona kappaletta maailmanlaajuisesti. Albumi sijoittui ensimmäisellä viikollaan Billboard 200 -listalle 7. sijalle, ja sitä myytiin 422 679 kappaletta. Se on myös saanut hyviä arvosteluja, kuten Metacriticista arvion "73%".


text: CD:stä julkaistiin erikoisversio, jossa oli erilainen kansi ja bonus-DVD, joka sisältää kappaleiden "The Suffering" ja "Welcome Home" musiikkivideot ja muuta materiaalia.


title: I’m Eighteen

text: I’m Eighteen on shock rock -yhtye Alice Cooperin kappale. Se ilmestyi singlenä vuonna 1970 ja vuonna 1971 albumilla "Love It to Death" ja oli yhtyeen läpimurtohitti. Anthrax ja Creed ovat coveroineet kappaleen. Johnny Rotten esitti kappaleen Sex Pistolsin koe-esiintymisessä.


title: Orson (sarjakuva)

text: Orson () on yhdysvaltalaisen Jim Davisin luoma sarjakuva, jota ilmestyi sanomalehdissä vuosina 1986-1989. Davis on tunnettu myös toisesta sarjakuvastaan "Karvinen".


title: Orson (sarjakuva)

text:
Orsonin farmi (Orson's Farm) on esiintynyt Karvisen piirrossarjassa alusta asti ja se pyöri ohjelmassa vielä sarjakuvankin jälkeen. Suomessa 1990-luvulla Orsonia ei vielä ollut Karvisen 15-minuuttisissa jaksoissa. Vasta 2010-luvulla sarja tuli puolituntisena liittäen Karvista ja Orsonia. Sarjan puolituntisia jaksoja alkoi MTV3 Juniorissa 31. elokuuta 2010, Subissa alkoi kesällä 2011 ja MTV3ssa syksyllä 2011.
Yleensä näissä jaksoissa piilee opetus. Joissakin Orson taas opettaa jotakin. Esimerkiksi kerran hän opetti Pololle ja katsojille piirretyn tärkeimmät asiat.
Orsonin lyhykäiset (Orson's Farm Quickie) ovat jaksojen lisänä puolen minuutin pätkiä. Suurin osa näistä lyhykäisistä on keksitty tv-sarjaa varten. Vain muutama on otettu suoraan sunnuntaisarjoista.


title: No More Mr. Nice Guy

text: No More Mr. Nice Guy on shock rock - ja glam rock -yhtye Alice Cooperin hittikappale. Se ilmestyi vuonna 1973 albumilla Billion Dollar Babies.


title: No More Mr. Nice Guy

text: Megadeth on tehnyt kappaleesta cover-version elokuvan Shocker soundtrackille vuonna 1989. Single on Megadethin ensimmäinen ja ainoa virallinen julkaisu, jonka yhtye äänitti kolmimiehisenä. Kokoonpanoon kuului tuolloin Dave Mustaine, David Ellefson, sekä Nick Menza.


title: Ivica Osim

text: Ivica Osim (s. 6. toukokuuta 1941 Sarajevo, Bosnia ja Hertsegovina) on bosnialainen jalkapallovalmentaja ja entinen pelaaja. Hän toimii maansa jalkapalloliiton puheenjohtajana.


title: Ivica Osim

text: Osim aloitti peliuransa sarajevolaisessa FK Željezničarissa 1959. Osim oli yksi aikansa parhaista bosnialaispelaajista. Hän pelasi Jugoslaviassa vuoteen 1970 saakka kunnes siirtyi ranskalaisseura RC Strasbourgiin. Osim pelasi uransa loppuvuodet Ranskassa edustaen myös CS Sedania ja Valenciennesiä.